27.07.2020 u 09:50\nGodišnjica ubistva Tijane Jurić: zločin koji je zaprepastio Srbiju\nOd ubistva Tijane Jurić juče se navršilo šest godina. Monstruozni zločin nad petnaestogodišnjom devojčicom iz Subotice koji je zaprepastio celu Srbiju raskrinkan je 7. avgusta 2014, nakon bezmalo dve sedmice intenzivne potrage. Počinilac je bio tridesetčetvorogodišnji mesar iz Surčina Dragan Đurić, koji je zbog otmice i ubistva Tijane u noći između 25. i 26. jula 2014. osuđen na 40 godina zatvora. Tijanin otac Igor Jurić osnovao je nedugo potom fondaciju nazvanu imenom svoje ćerke, posvetivši se borbi protiv pedofila i ubica dece, kako se ovakvo zlodelo ne bi ponovilo. Podsećajući na ovu tragediju, mediji su naveli da je Tijana Jurić 25. jula 2014. vozom pošla u Bajmok, u posetu baki i deki s majčine strane. Tog dana, ona je otišla na turnir u malom fudbalu u Rati, a zatim je veče\n26.07.2020 u 20:30\nDa li je Dafne Karuana Galicija istraživala sumnjivu maltešku investiciju u Crnoj Gori pre nego što je 2017. poginula u podmetnutoj eksploziji? To pitanje drma političku scenu u Podgorici i Valeti otkako je Rojters nedavno otkrio da je Jorgen Feneh, optužen kao naručilac njene likvidacije, na crnogorsko-malteškom poslu zaradio 4,6 miliona evra. Policija na Malti saopštila je da je i pre medijskih izveštaja, u saradnji s Europolom, započela istragu o mogućoj koruptivnoj sprezi političara i biznismena u projektu na brdu iznad Ulcinja. Kada je vetropark „Možura” prošlog novembra pušten u rad, svečanosti su prisustvovali tadašnji premijer Malte Džozef Muskat i ministar energetike Džo Mici. Reč je o investiciji državne energetske kompanije „Enemalta” u projekat vredan 90 miliona evra, uz zakup\n25.07.2020 u 22:02\nProkuplje – Iako u prokupačkoj policiji još uvek nisu mogli zvanično da potvrde, prema nezvaničnim informacijama u porodičnoj svađi koja se desila danas nešto pre 15 sati, došlo je do sukoba dva brata nakon čega je, Ž. L. (73) iz okoline Prokuplja, motkom usmrtio godinu dana mlađeg brata. U policiji kažu da će tokom sutrašnjeg dana izneti više detalja o ovom nemilom događaju koji se završio tragičnom porodičnom nesrećom. Kako nezvanično saznajemo, tragediji je prethodila svađa dva brata oko imovine, a do verbalnog a nakon toga i fizičkog sukoba je došlo zbog prolaza koji su delili u zajedničkom dvorištu u jednom selu u okolini Prokuplja. Ekipe Hitne pomoći i policije obavile su uviđaj, ali je lekar mrtvozornik na lice mesta mogao samo da konstatuje smrt M. L, dok je osumnjičenom Ž. L.\n24.07.2020 u 20:00\nDvojica „škaljaraca” likvidirana u Grčkoj\n„Škaljarci” Alan Kožar i Damir Hadžić ubijeni su juče na ostrvu Krf u Grčkoj, preneli su mediji. „Dva muškarca, za koje se pretpostavlja da su turisti, pronađena su mrtva u Halikounasu”, pišu grčki mediji. Jake policijske snage nalazile su se juče na širem području ovog mesta. Prema poslednjim informacijama, oni su pronađeni mrtvi u iznajmljenom stanu i već duže vreme živeli su na ostrvu Faiaka. Alan Kožar je godinama poznat u kriminalnom svetu i bio je jedan od najtraženijih begunaca na Balkanu. Smatralo se da je nakon pogibije Luke Đurovića preuzeo vođstvo nad barskom kriminalnom grupom koja je bliska sa ozloglašenim „škaljarskim klanom”. Kožar je optuživan za pomaganje u ubistvu policijskog inspektora Slavoljuba Šćekića. U istom postupku osuđen je na šest godina zatvora zbog bombaškog\n23.07.2020 u 20:00\nDNK analize odložile suđenje za ubistvo\nSuđenje Nemanji Ivanovu i Darku Veskoviću, optuženima za ubistvo Blaža Đurovića u martu 2018. godine, juče je pred Višim sudom u Beogradu odloženo za 16. septembar jer Nacionalni kriminalističko-tehnički centar (NKTC) sudskom veću ponovo nije poslao elektroferogame referentnih profila DNK okrivljenih u elektronskom obliku, na kojima odbrana insistira. NKTC je juče pismenim putem obavestio sud da nije u mogućnosti da dostavi pomenute dokaze jer to ne dozvoljavaju pravila na osnovu kojih ovaj centar postupa”. S obzirom na ovakav dopis, odbrana okrivljenih zatražila je da se kao svedok neposredno sasluša načelnik centra Mirko Matejić. Advokat okrivljenog Veskovića, Nevena Protić, kazala je za „Politiku” da interna pravila NKTC-a ne mogu da budu iznad zakona. „Samo elektroferogami u\n23.07.2020 u 12:45\nNišlija u Ekvadoru ubijen zbog droge?\nSaša Spasić (56) koji je u ponedeljak likvidiran pred ženom i ćerkom u kantonu Samborondon, u primorskom delu Ekvadora, ranije je u Srbiji gonjen zbog raznih krivičnih dela među kojima su trgovina narkoticima i lekovima, saznaje „Politika”. Naš sagovornik kaže da Spasić nije rođeni Nišlija, i da je ovaj grad bio samo njegova poslednja adresa. „Dok je živeo u Nišu sumnjičio se za preprodaju droge u manjim količinama. On se davno preselio u Južnu Ameriku i pretpostavlja se da je bio u vezi sa tamošnjim poslovima trgovine kokainom kao i učešćem u organizaciji transporta te droge u Evropu”, otkriva naš sagovornik i dodaje da za sada nije poznato sa kojim narko-kartelima je sarađivao. „Najverovatnije je radio sa ljudima sa Balkana, koji se u Južnoj Americi bave prekookeanskim švercom\n22.07.2020 u 14:26\nNišlija ubijen u Ekvadoru\nSaša S. (56), poreklom iz Niša, ubijen je u ponedeljak u pucnjavi u tržnom centru u Ekvadoru, prenose tamošnji mediji. Kako navode, on je usmrćen dok je sa suprugom i ćerkom sedeo u kafiću tržnog centra u Samborondonu, a najverovatnije ga je likvidirao plaćeni ubica. Svedoci su izjavili da je napadač pucao tri puta. Prema nezvaničnim saznanjima, jedan metak pogodio je žrtvu u glavu. Sigurnosne kamere zabeležile su trenutak kada je ubica prišao Saši S. i pucao u njega. Na snimku se vidi kako Nišliji prilazi muškarac tamnog tena, mršav, kratke kose, noseći crnu masku i crne pantalone. Potom, on vadi oružje, puca u žrtvu i beži. Ubicu je sačekao saučesnik na motoru s kojim je pobegao, preneli su tamošnji mediji. U vreme pucnjave, u kafiću je bilo još osmoro gostiju koji su se u\n20.07.2020 u 16:13\nDvostruko ubistvo kod Vranjske Banje, mušakarac i žena ubijeni lovačkom puškom\nVRANjE – U Policijskoj upravi je potvrđeno da se u ponedeljak u ranim jutarnjim satima u vranjskom vikend naselju Ćosinci kod Vranjske Banje, dogodilo dvostruko ubistvo. A prema informacijama iz vranjskog Višeg javnog tužilaštva ubijeni su žena i muškarac, a policija je saopštila da intenzivno traga za počiniocem nezapamćenog zločina na krajnjem jugu Srbije. U vranjskom Višem javnom tužilaštvu najpre je saopšteno je da je zločin izvršen najverovatnije lovačkom puškom, a nešto kasnije rečeno je da su ubijeni ženska osoba rođena 1977. i muškarac rođen 1973. godine i da su njihova tela pronađena ispred vikednice u Ćosincima. Takođe je saopšteno da je uviđaj na mestu događaja obavio zamenik višeg javnog tužioca, kao i da postoje osnovi sumnje da je reč o dvostrukom\n19.07.2020 u 17:38\nUhapšen osumnjičeni da je devojku živu zapalio\nPolicija je danas uhapsila R.B. zbog sumnje da je devojku Z.K, sa kojom je bio u emotivnoj vezi živu zapalio zbog ljubomore 13. jula, a ona je dva dana kasnije preminula od zadobijenih opekotina, prenosi Tanjug. On je nakon par dana skrivanja, juče uhapšen, a danas je saslušan u Višem javnom tužilaštvu zbog krivičnog dela teško ubistvo na svirep način, rekla je za Tanjug portparol tužilaštva Irena Bjeloš. Tužilaštvo je predložilo da mu se odredi pritvor, dodala je Bjeloš. R.B. se sumnjiči da je sačekao žrtvu u zgradi u kojoj je stanovala, prišao joj i polio je benzinom iz kanistera koji je unapred pripremio, a potom je zapalio. Z.K. je zadobila teške telesne povrede od kojih je preminula 15. jula.\n19.07.2020 u 12:18\nSedmoro mladih ubijeno na jezeru u Panami\nPANAMA – Panamske vlasti saopštile su da su na jezeru 80 kilometara udaljenom od glavnog grada pronađena tela sedmoro mladih, koji su prema prvim navodima istrage ubijeni, prenosi Rojters. „Tela četiri devojke i tri muškarca između 17 i 22 godine starosti pronađeni su u subotu veče”, izjavio je tužilac Adolfo Pineda i dodao da neki koji su uspeli da pobegnu od tog napada pomažu policiji u istrazi. Na telima žrtava vidljive su povrede nanesene vatrenim oružjem, ali tačni razlozi smrti nisu utvrđeni, javlja Tanjug. Takođe nisu poznati motivi napada. Lokalni mediji preneli su da su porodice žrtava već u petak prijavile nestanak svojih najbližih. Prve informacije govore da su mladi otišli da plivaju na jezeru Gatun, veštačkom jezeru koji je deo Panamskog kanala.


Vesti online / Vesti / Tema dana / Prst u oko Unesku (1): Bagerima na baštinu\nIzgradnja gondole na Kalemegdanu još jedan je od događaja u nizu koji su u poslednje vreme podelili Srbiju. Dok vlast tvrdi da je žičara, koja će prevoziti građane i turiste od Tvrđave do Ušća, kapitalni projekat za razvoj turizma, ljudi od struke ističu da se narušava nešto najvrednije što Beograd ima.\nOgorčena javnost: Protest zbog seče stabala\nNakon što su stabla na Kalemegdanu posečena kao deo pripremnog procesa za izgradnju gondole, brojne polemike su se povele, a jedna od najznačajnijih tiče se pozicije Beogradske tvrđave na Uneskovoj listi kulturne baštine, koja je sada dovedena u pitanje.\nIako vlast tvrdi da gondola ni na koji način ne ugrožava šansu Kalemegana da se nađe na najprestižnijoj listi zaštićenih kulturnih dobara na svetu, istoričari, arheolozi, arhitekte i mnogi drugi stručnjaci složno tvrde drugačije.\nS obzirom na to da su pravila Uneska veoma jasna kada su kriterijumi za mesto na listi svetske kulturne baštine, kao i da podrazumevaju da savremenom gradnjom ne sme da se narušava spomenik ili lokalitet, onda je odgovor na pitanje o Kalemegdanu i Unesku sasvim jasan.\nDok se zemlje u svetu utrkuju koja će pre i više spomenika staviti pod okrilje Ujedinjenih nacija za obrazovanje, nauku i kulturu, Srbija svesno svoje šanse smanjuje.\n- Najstarije tvrđave u Evropi i svetu poput Salcburga, San Marina, Jerusalima imaju gondolu kao rešenje za brzo povezivanje delova grada, pa će tako i naša gondola biti još jedan način na koji će se povezati Novi Beograd sa Starim gradom - izjavio je Goran Vesić, zamenik gradonačelnika Beograda.\nUkoliko uzmemo u obzir da gondola u Londonu dostiže visinu od 90 m, ona u San Marinu čak 166 m, a beogradska svega 15 m, jasno je da od impozantnosti nema ništa. Da li su tih 15 metara visine i oko kilometar dužine zaista sjajna investicija za privlačenje turista?\nSrbija će izgubiti 15 miliona evra za izgradnju, koje će veoma teško moći da povrati, dok upis na listu Uneska donosi trajne benefite: promociju i povećanje turističkog potencijala kakav se ne može dobiti ni na jedan drugi način, ali se nudi i dodatna mogućnost za pravom i profesionalnom zaštitom kulturne baštine, kao i za unapređenjem.\nMali lokaliteti u Srbiji, a u okviru ove liste, od izuzetne su važnosti za angažman građana u budućnosti i njegov ostanak na selu i u manjim mestima. Jedan lokalitet na listi Uneska može uz pravilno planiranje i menadžment da hrani čitav manji grad, kažu stručnjaci.\nDvadesetak stručnih udruženja pokrenulo je zahtev da se obustavi izgradnja. Ističu da ne postoji dovoljno dobar projekat koji neće ugroziti Beogradsku tvrđavu. Nadležni odgovaraju da je ideja o izgradnji gondole postojala još pre jednog veka i uveravaju da neće ugroziti nijedan originalni deo utvrđenja. Zahtev da se obustavi izgradnja žičare potpisalo je 13.000 građana.\nPredavač na Unesko katedri Univerziteta umetnosti u Beogradu dr Višnja Kisić upozorava da Kalemegdan nije prostor za izgradnju zbog brojnih arheoloških, odnosno istorijskih slojeva.\n- Mi imamo obavezu kao stručnjaci, kao građani, kao političari da ih štitimo, ne samo za nas nego i za buduće generacije. Struka je izuzetno složna u tome da ne postoji projekat gondole koji bi mogao da ne naruši Beogradsku tvrđavu - naglašava dr Kisić.\nOde 15 miliona\nGondola koja bi trebalo da spoji park Ušće sa Kalemegdanom koštaće 15 miliona evra, a prema rečima zvaničnika, rok za povratak investicije je šest godina. Planirane cene karata za gondolu, koja će imati kapacitet da preveze 3.000 putnika dnevno taj jedan kilometar pre Save podno Beogradske tvrđave, iznosiće 430 dinara (3,6 evra) za odrasle i 300 dinara (2,5 evra) za decu. Skijališta Srbije zadužena su za izgradnju projekta, a finansiranje većeg dela na sebe je preuzelo Ministarstvo turizma, a deo i grad Beograd.\nI Izraelci se bune\nSlična situacija sa gondolom dogodila se i u Izraelu nedavno. Grupa vodećih međunarodnih arhitekata apelovala je na Vladu ove države da odustane od kontroverznog plana o izgradnji žičare u jerusalimskom Starom gradu. U pismu upućenom premijeru Izraela Benjaminu Netanijahuu, oko 30 arhitekata pridružilo se brojnim protivnicima tog projekta. Među potpisnicima pisma su čuvene američke arhitekte Tom Mejn i Moše Safdi, rodom iz Izraela.\nOni su žičaru označili kao pretnju "drevnom pejzažu i dragocenom nasleđu", optuživši moćne interesne grupe da prioritet daju turizmu i politici nad verskim i kulturnim vrednostima.\nTEMA DANA Prst u oko Unesku (2): Šum na vezama odnosi milijarde\nTEMA DANA Podgorica i Moskva - kraj jednog mita (3): Čorba po ukusu Zapada


Ukida se putnički željeznički saobraćaj u RS? | Banjaluka.net\nUkida se putnički željeznički saobraćaj u RS?\nUkidanje prevoza putnika u Željeznicama Republike Srpske – jedna je od mjera Svjetske banke za oporavak tog preduzeća. U Željeznicama očigledno hvataju posljednji voz jer od 1. novembra počinje smanjenje broja radnika. Ukoliko se plan stranih finansijera sprovede u djelo, najavljeno smanjenje broja radnika moglo bi biti i veće od 315.\nStrani bankari nisu otkrili toplu vodu. I nama je odavno jasno da prevoz putnika nije isplativ – poručuje ministar saobraćaja Neđo Trninić. Od 25 miliona, koliko Vlada Srpske godišnje daje za subvenciju Željeznica, sedam miliona ode na putnički saobraćaj. Ipak, odluka još nije konačna, a u Vladi Srpske na prijedlog iz Svjetske banke još nisu klimnuli glavom.\n“Donijećemo i političku odluku u kom pravcu će sve ići, moj će prijedlog biti da zadržimo putnički saobraćaj, poslije toga ćemo izaći sa prezentacijom i konačnom odlukom prema Svjetskoj banci jer od njih tražimo odluku za restrukturiranje Željeznica”, kazao je Neđo Trninić, ministar saobraćaja i veza.


Šta EU traži od BiH kada su u pitanju migranti\nObjavljeno: 17.07.2019. u 16:20\nEvropska komisija pozdravlja opredijeljenost vlasti Bosne i Hercegovine da ojačaju koordinaciju u upravljanju migracijama\nEU i bh. vlasti i stručnjaci održali su danas sastanak na visokom nivou kako bi razgovarali o izazovima povećanog prisustva migranata i izbjeglica u zemlji, a nadovezujući se na prioritete koji su postavljeni u Mišljenju Evropske komisije o zahtjevu Bosne i Hercegovine za članstvo u EU. Sastanak je ujedno polučio pregled stanja u provedbi 24 miliona eura pomoći koju je EU osigurala Bosni i Hercegovini kako bi se nosila sa povećanim prisustvom migranata i izbjeglica od početka 2018. godine. Također su razmotrene konkretne potrebe s obzirom na predstojeću zimu.\nSastankom je predsjedavao Christian Danielsson, generalni direktor Generalne direkcije za susjedstvo i pregovore o proširenju. Na sastanku je također učestvovala gđa Monique Pariat, generalna direktorica Generalne direkcije za evropsku civilnu zaštitu i operacije humanitarne pomoći. Delegaciju Bosne i Hercegovine predvodio je ministar sigurnosti gospodin Dragan Mektić i uključivala je predstavnike različitih nivoa vlasti, posebice Unsko-sanskog kantona.\nUkupna pomoć koju je Evropska unija pružila Bosni i Hercegovini od 2018. godine u suočavanju sa povećanim migracionim prisustvom iznosi 24 miliona eura (20,2 miliona eura iz Instrumenta za pretpristupnu pomoć i 3,8 miliona eura humanitarne pomoći). Pored ovoga, obezbijeđena je i pomoć u iznosu od 24,6 miliona eura koje je Evropska unija obezbijedila Bosni i Hercegovini u oblasti azila, migracija i upravljanja granicama od 2007. godine, saopćila je Delegacija EU u BiH.\nmigrantiDelegacija EU u BiHEvropska unija


KC Pale: Zavidan nivo kvaliteta | Palelive.com\nPočetna Novosti Kultura KC Pale: Zavidan nivo kvaliteta\nKC Pale: Zavidan nivo kvaliteta\nJavna ustanova za kulturu – Kulturni centar – Pale, bez obzira na lošu finansijsku situaciju, nastoji da kulturna dešavanja podigne na zavidan nivo, rekla je Srni Gordana Samardžija, direktor ovog centra.\nSamardžija je naglasila da su, shodno djelatnosti kojom se bave, zaposleni u Centru maksimalno angažovani na organizovanju kvalitetnih kulturnih sadržaja – kao što su scenska umjetnost, književne manifestacije, filmske projekcije, tradicionale manifestacije, izvorno stvaralaštvo i turističke usluge.\nKada je riječ o scenskoj umjetnosti, Samardžija je naglasila da u ovoj godini Kulturni centar – Pale nastoji da za ljubitelje pozorišta organizuje profesionalne pozorišne predstave, kao i nastup Amaterskog pozorišta koje radi pri Kulturnom centru.\n„Nastojimo da, osim igranja Amaterskog pozorišta na paljanskoj sceni, u skladu sa mogućnostima, organizujemo gostovanja i u drugim gradovima“, naglasila je ona i dodala da su krajem prošlog mjeseca sa predstavom “Tajna plave ptice“ učestvovali na Filmskom festivalu u Trebinju.\nPrema njenim riječima, u skladu sa Planom i programom rada za osnovne škole, organizuju se lutkarske i filmske predstave za učenike.\nSamardžija smatra da kulturne manifestacije ne posjećuje dovoljan broj publike.\n„Iako imamo sve pohvale umjetnika koji su gostovali u Kulturnom centru da imamo zahvalnu i kvalitetnu publiku, smatramo da taj broj nije zadovoljavajući. Činjenica da su Pale univerzitetski grad u kome živi oko pet hiljada mladih, ali mali broj njih je zainteresovan za kulturne sadržaje“, istakla je ona i dodala da ustanova ima odličnu saradnju sa fakultetima, međutim interesovanja većine studenata su usmjerena na druge sadržaje.\nOna je podsjetila da su, u saradnji sa Muzičkom školom za osnovno i srednje obrazovanje, i ove godine organizovali koncert klasične muzike.\nDa bi udovoljili zahtjevima omladine, već duži period pripremaju se da organizuju koncert pop ili rok grupe na otvorenom i to će realizovati na “Danima Duška Trifunovića“ 10. septembra, kada je planiran koncert rok sastava sa područja grada Istočno Sarajevo.\nOna je napomenula da je Kulturni centar – Pale i ove godine organizovao književne večeri, a od 8. do 10. septembra biće održana kulturna manifestacija “Dani Duška Trifunovića“, koja ove godine slavi mali jubilej – pet godina postojanja.\nSamardžija je rekla da Kultirni centar ima odličnu saradnju sa osnovnim školama sa područja opštine, Srednjoškolskim centrom – Pale i fakultetima. Tako su ove godine u saradnji sa tim ustanovama organizovali ili će organizovati književne manifestacije: Svetosavske svečanosti, Smotru recitatora, takmičenja u besjedništvu.\n„Kao jedan od rijetkih kulturnih centara u Republici Srpskoj koji se bavi projekcijom filmskih ostvarenja, Kulturni centar – Pale, u saradnji sa distributerskom kućom ‘Oskar film’, od marta u ustaljenom terminu – ponedjeljkom, osim u vrijeme ljetnje pauze, ima filmske projekcije“, saopštila je ona i dodala da je “Oskar film“ jedina distributerska kuća od koje mogu dobiti filmove, ali problem je što se kasni sa isporukom aktuelnih filmova.\nOna je istakla da Kulturni centar – Pale, kao i prethodnih godina, izlazi u susret svim nosiocima kulturnog stvaralaštva: guslarskim, kulturno-umjetničkim društvima i svima koji njeguju etno-muziku i folklor, a povodom Osmog marta upriličena je druga po redu izložba ručnih radova, koja je privukla veliki broj izlagača i posjetilaca.\nSamardžija je naglasila da je jedna od tradicionalnih manifestacija koju je uspostavio ovaj kulturni centar “Konferencija beba“, specifična manifestacija koja je prihvaćena u cijeloj Republici Srpskoj.\n„Dan uoči Vidovdana, sala Kulturnog centra – Pale bude pretijesna da primi veliki broj djece, uzrasta od jednog dana do dvije godine. Zahvaljujući dobroj saradnji organizatora, podijeli se veliki broj poklona i nagrada“, kazala je ona i dodala da, osim zabavnog karaktera, manifestacija ima i humanu komponentu.\nOna je podsjetila da Kulturni centar – Pale upravlja Pećinom „Orlovača“, koju je u 2010. godini vidjelo oko 700 posjetilaca. Prema njenim riječima, izgradnjom infrastrukture i izradom potrebne dokumentacije „Orlovača“ će dobiti predispozicije za turističku destinaciju koja bi u ljetnom i zimskom periodu značajno proširila turističku ponudu opštine Pale i mogućnost organizovanja raznih naučno-istraživačkih projekata.\nOna je podsjetila da su, osim ove javne ustanove za kulturu, u zgradi Kulturnog centra smještene i druge ustanove i udruženja, i to: Narodna biblioteka – Pale sa 30 000 knjiga, Kinoteka Srpske sa 2 000 video-zapisa, KUD “Mladost“ – Pale sa 300 članova i Srpsko prosvjetno i kulturno društvo „Prosveta“, Opštinski odbor Pale.\nPrema njenim riječima, opštinskom odlukom, za korisnike prostora u zgradi Kulturnog centra, a koji se odnosi na Narodnu biblioteku i KUD “Mladost“, troškove struje, grijanja, vode i komunalnih usluga preuzela je opština.\n„U 2010. godini opštinska dotacija nije bila dovoljna. Samo zahvaljujući maksimalnom angažovanju zaposlenih u JU „Kulturni centar“ i odgovornom odnosu prema ustanovi, protekla poslovna godina završena je bez gubitaka“, rekla je Samardžija.\nPrethodni članakPočeli “Dani Duška Trifunovića“\nNaredni članakOdbojkaši Studenta se spremaju za novu sezonu


Osnovana Pesnička Republika – TV Kikinda\nU Banatskom kulturnom centru u Novom Miloševu proteklog vikenda osnovana je Pesnička Republika , a na istoimenoj manifestcaiji učestvovalo je 120 pesnika koji su došli iz 43 grada iz Sbije i regiona. Za predsednika je imenovan pesnik Simon Grabovac, za ambasadore i počasne konzule brojni pesnici iz stranih država, a za himnu je odabrano Banatsko veliko kolo.\nKnjiževnik i direktor BKC-a Radovan Vlahović je osnivač manifestacije i autor Ustava Pesničke Republike . Članovi Vlade su dr Zoran Đerić, Franja Petrinović, Goran Ibrajter, Senka Vlahović Filipov i Jovan Gvero.\nNastup svakog pesnika biće objavljen na Jutjubu, a pesme će biti štampane u posebnom zborniku pod nazivom Pesnička Republika koji će biti besplatno deljen autorima na 8. Evropskom fejsbuk pesničkom festivalu u martu 2017. u Novom Sadu.\nU galeriji Banatskog kulturnog centra priređena je i konceptualna izložba pod nazivom “I zato Pesnička Republika” autora Radovana Vlahovića.\n28 novembra, 2016 Aleksandra Djuran\n← Svečano otvoreni novi pogoni “Grindexa” u nekadašnjoj Livnici GO SUBNOR-a obeležio nekadašnji Dan Republike →


Dačić: Glavna prepreka su maksimalistički ciljevi Prištine\nTanjug 7. avgusta 2018. 09:28\nBEOGRAD – Ministar spoljnih poslova Ivica Dačić kaže da je glavna prepreka za kompromisno rešenje kosovskog pitanja rešenost Prištine da nastupa sa maksimalističkim ciljevima.\nOn je naglasio da Albanci ne žele kompromis i misle da je rešenje da Srbija prizna jednostrano proglašenu nezavisnost Kosova i da još dobiju, kako oni nazivaju „istočno Kosovo“ – Preševo, Bujanovac.\n„To apsolutno nije moguće. U ovom trenutku je neizvesno reći kada se može očekivati da se dođe do nekog okvirnog sporazuma koji bi označio neko moguće rešenje, na kome bi se zasnivali naši odnosi u narednom periodu“, rekao je Dačić za RTS.\nPrema njegovim rečima, pojedincima u Srbiji, ali i u međunarodnim krugovima smeta to što se pozicija Beograda „značajno promenjena“.\nGovorećio o podeli Kosova kao mogućem rešenju, Dačić je rekao da je to njegovo lično mišljenje, ali da su o tome govorili i Dobrica Ćosić i Zoran Đinđić.\n„Bio sam prisutan kada je saopštavano savetodavno mišljenje Međunarodnog suda u Hagu o Kosovu i kada su najbliži Tadićevi ljudi govorili ‘dobro da jednom rešimo to pitanje’. Onaj ko se protivi tom rešenju, smatra da je bolje nezavisno Kosovo da bude jedinstveno“, naglasio je on.\nDačić je dodao da „samo slepac ne vidi“ da je sve što se sada dešava pokušaj stvaranja velike Albanije.\n„Neko rekao da je Kosovo Jerusalim – jeste Jerusalim, ali srpski Jerusalim. Govore o tome da mi nismo ni postojali na Kosovu, da su postojali samo Albanci. Mi moramo da se borimo da sačuvamo narod koji tamo živi. Ako nema naroda tamo, ne možemo da odbranimo naše nacionalne interese“, naglasio je šef srpske diplomatije.\nOn napominje da nikada niko tokom dijaloga Beograda i Prištine nije pomenuo sa srpske strane da će priznati nezavisnost Kosova, niti da će Kosovo dobiti mesto u UN.\n„Mi nastavljamo borbu za povlačenje priznanja. Danonoćno radimo na tome. Ako neko ima drugo kompromisno rešenje neka ga predloži“, naglasio je Dačić.\nOn je ukazao da je probijen rok za stvaranje Zajednice srpskih opština, da predstavnici Prištine odugovlače jer doživljavaju ZSO kao novu Republiku Srpsku.\nDačić, međutim, podseća da je sporazum potpisan u Briselu i da je stvaranje ZSO garantovala EU koja sada ima obavezu da to sprovede.


PENZIONERI MOGU 10 DANA BESPLATNO U BANJU: Prijave počinju već od sutra, 1\t878\nŽIVOTNA DRAMA SRBINA IZ IZRAELA: Ćerku su mi MOBILISALI i njenu jedinicu 29\t446\nGOSPOĐA SE NAPRAVILA MUTAVA DOK JE PAS VRŠIO NUŽDU NASRED VRAČARA Beograđanka 124\t225\nU RUKE DANAS NE UZIMAJTE ČEŠALJ I BRITVU: Pravoslavni vernici slave svetog 11\t199\nDali živote za otadžbinu\nmladen radulovic\t 14.04.2015. 20:24h 00:00h\nU podnožju ogomnog grafita ispisani su stihovi pesme “Srce heroja zauvek živi, ne mogu da ubiju”, 1999.\nOgroman mural sa oslikanim portretima trojice heroja, pilota Vojske Jugoslovija koji su svoj život 1999. godine dali za otadžbinu, osvanuo je u Užicu! Naslikani su piloti Milenko Pavlović, Zoran Radosavljević i Života Đurić, koji su poginuli na nebu iznad Srbije.\nS druge strane murala, na azurno plavoj pozadini sa nijansama crvene i bele, bojama srpske trobojke, naslikana su i tri aviona. U podnožju su ispisani stihovi pesme “Srce heroja zauvek živi, ne mogu da ubiju”, 1999. - kao godina bombardovanja, a zatim i posveta “Da se ne zaboravi”. Tu je i “potpis” grupe autora - BUNT.\n- Cilj je da se stvari ne zaborave. Heroji koji su dali život za ovu zemlju ne treba da ostanu zaboravljeni. U ovom slučaju to su piloti, u nekoj drugoj situaciji to će biti neki drugi ljudi – kaže jedan od autora grafita, naslikanog na mestu stare pošte koju su bombe sravnile sa zemljom. Grupa autora “Bunt” na ovom grafitu je radila nepuna tri dana. AK Užice je odlučio da ih zbog toga nagradi, pa ove momke očekuje panoramski let iznad Užica.\nmilenko pavlovićzoran radosavljevicŽivota Đurićpilotinato agresija1999UŽICE\nŽIVOTNA DRAMA SRBINA IZ IZRAELA: Ćerku su mi MOBILISALI i njenu jedinicu spremaju za moguću KOPNENU INVAZIJU na Gazu 29\t446


My account – Motorkov turbo servis\nProblemi sa regulacijom pritiska turbokompresora na vozilima sa motorom 2.7 I 3.0 TDI iz grupacije Audi i VW\nČest problem kod vozila iz grupacije Audi i VW jeste regulacija pritiska vazduha u usisnoj grani. Naime kod vozila kao što su Audi A4, Audi A6, Audi A8, Audi Q7,... Pročitaj više →\nKompanija GM povecava upotrebu motora sa turbo punjačima\nDETROIT – General Motors je bez velike pompe i brzo povećao upotrebu motora sa turbo punjačima jer je industrija nastojala da poboljša ekonomičnost smanji potrošnju goriva a sve to bez... Pročitaj više →\nPočeci Istorija turbokompresora datira od početka razvoja motora SUS (sa unutrašnjim sagorevanjem). Tih davnih godina, inženjer Gottlieb Daimler (1885) a nešto kasnije i Rudolf Diesel (1896) radili su na razvoju... Pročitaj više →\nKako radi turbokompresor?\nPrincip rada turbokompresora Usisavanje svežeg vazduha Izlaz vazduha iz turbokompresora pod pritiskom Interkuler – hladnjak komprimovanog vazduha Usisni ventil – ulaz vazduha u cilindar motora pod pritiskom Izduvni ventil- izlaz... Pročitaj više →\nPodela turbokompresora se vrši na tri osnovne grupe: Prvu grupu sačinjavaju klasični turbokompresori kod kojih nema regulacije pritiska. Drugu grupu sačinjavaju turbokompresori kod kojih pritisak regulišu WASTEGATE rasteretni ventili. Treću grupu... Pročitaj više →


Fashion MOOD – Page 3 – Crna Gora\nPiše: Katarina Đorić Nakon veoma uspešne prezentacije na nedavno završenoj Pariskoj nedelji visoke mode, u luksuznom hotelu Westin, sastali smo se sa umetnicom i dizajnerkom Gyunel. Poreklom iz Azerbejžana, Gyunel živi i radi u Londonu, gde je i završila prestižne škole za dizajn – Central\nPiše: Slavica Gligorović Fotografija: Dušan Milenković U srpsku kinematografiju ste ušli na velika vrata kao student četvrte godine akademije u izuzetnom ostvarenju Montevideo Dragana Bjelogrlića.\nVreme pripreme: oko 30 minuta Vreme pečenja: oko 30 minuta Sastojci za 30 manjih komada: 180 g crne čokolade (70% kakao delova) 50 g mlečne\nKoliko se moda prati na plažama, poznato je od vremena naših baka i mnogo pre njih, ali koliko je važna prezentacija novih modnih predloga i koliko to može biti istovremeno avangardno i jednostavno, pokazala je crnogorska modna kreatorka Marina Banović Džuver 21. jula revijom na\nAki (Ackee) Ovo voće je poreklom iz tropskih predela zapadne Afrike. Poznato je i pod nazivom biljni mozak jer plod podseća na majušni mozak i\nBel Er, Los Anđeles, SAD Stradella je prvi projekat kompanije SAOTA u Los Anđelesu i predstavlja preuređenu kuću iz sedamdesetih godina prošlog veka, koja se nalazi na prelepom rtu u Bel Airu. Originalni plan kuće i okućnice je obezbeđivao zaklonjenost od ulice i impresivan pogled\nU novembru se očekuje najnovija kolekcija Victorije Beckham za sportski brend Reebok. Iako smo već navikli na dizajn Stelle McCartney za Adidas i Rihanne za\nArhipro Montenegro posebnu pažnju posvećuje projektovanju vila i rezidencijalnih enterijera. Osnovne smernice u dizajnu su posvećenost zahtevima i potrebama korisnika, uslovima lokacije i okruženja, primena\nModna kuća Dior predstavila je najnoviji dizajn omiljene saddle torbe, a fotografije poznatih ličnosti i modnih blogerki kako poziraju sa Dior torbom postavljene na Instagram, obišle su svet za 24 časa... Dior torba u obliku sedla, već dobro poznata kao najprodavanija torba, promenila je boje


BEOGRAD – Pojačan nadzor za građane Srbije koji se vraćaju iz inostranstva podrazumeva prijavljivanje zdravstvenoj ustanovi i obavezu ukoliko imaju bilo kakve tegobe da se jave u kovid ambulante domova zdravlja, kaže član Kriznog štaba, epidemiolog Predrag Kon.\n“Treba da vode računa tih 10 dana i da shvate da su možda u nekoj asimptomatskoj formi infekcije, jer je činjenica da je,recimo, u Crnoj Gori 20 puta veća aktivnost virusa nego u Srbiji, a to nije malo”, naveo je Kon.\n“Osoba koja dolazi iz inostranstva ima obavezu prema državi da se prijavi zdravstvenom sistemu da je stigao. Ukoliko ima tegobe ne sme da vrši sopstveno procenjivanje “nije ovo ništa” što se često dešava, jer su blage forme najopasnije, već da se javi u kovid ambulante”, naveo je on.\n“Lokalni zavodi to ne mogu da izdrže, to bi bilo ogromno opterećenje. Sa druge strane ne može da se obezbedi da svi oni dobiju pisana rešenja – govorimo o 50.000 ljudi nedeljno”, naveo je on.\n“Oni su dobili obaveštenje Kriznog štaba da se nadzor ne odnosi na njih”, zaključio je Kon.\n← Trijumfalni povratak: Đoković rutinski protiv Karuza\nSrpski derbi u Rimu: Filip zakazao duel s Novakom →\nGordić skočio na Delije: Kamere ovo nisu snimile\nPrešaltala se na albansku stranu: Rada Trajković je rekla neverovatne stvari o Oliveru Ivanoviću, oplela po Srbiji


Zločin na tuzlanskoj Kapiji - Suočavanje - Dnevni list Danas\nPočetna » Društvo » Suočavanje » Zločin na tuzlanskoj Kapiji\nNovak Đukić je 11. aprila 2014. pravnosnažno osuđen na 20 godina zatvora zato što je 25. maja 1995. godine, u svojstvu komandanta taktičke grupe Ozren Vojske Republike Srpske (VRS), naredio svojim jedinicama da artiljerijskim projektilom granatiraju Tuzlu, i to centar grada zvani „Kapija“.\n0Piše: J. D. 25. maja 2018. 15.30\nTom prilikom ubijeno je 71 lice, većina uzrasta oko 20 godina, a ranjeno preko 100.\nSud Bosne i Hercegovine (BiH) je u dva drugostepena postupka potvrdio prvostepenu presudu, uz preinačenje odluke o kazni. Đukić je pušten na slobodu 2014. odlukom Ustavnog suda BiH do pravnosnažnog okončanja postupka. Po pravnosnažnom okončanju postupka, Đukić se nije odazvao pozivu za izdržavanje kazne u BiH, zbog čega je za njim raspisana međunarodna poternica.\nĐukić poseduje državljanstvo Srbije i od ukidanja pritvora boravi u Srbiji. BiH je zbog toga u oktobru 2015. uputila zamolnicu Srbiji za priznanje i izvršenje pravnosnažne krivične presude Suda BiH protiv Đukića, kako bi odslužio kaznu u Srbiji. Sednice veća Odeljenja za ratne zločine Višeg suda u Beogradu u postupku povodom priznanja presude su više puta odlagane zbog navodnog lošeg zdravstvenog stanja osuđenog.\nTako je u januaru ove godine sud u Beogradu ponovo odgodio početak postupka protiv Đukića, nakon Što je njegov advokat rekao da je hospitaliziran zbog „psihičkih problema“. Inače, Đukićevi advokati su tražili da se presuda potpuno preispita, tvrdeći da njihov klijent nije imao fer suđenje.\nnovak djukic, tuzlanska kapijaTuzla


U poslednjih nedelju dana u Brazilu je dnevno potvrđivano prosečno 70.000 slučajeva novozaraženih\nBroj smrtnih slučajeva povezanih sa korona virusom u Brazilu premašio je 500.000, što ovu državu čini drugom na svetu po broju umrlih.\nVirus nastavlja da se širi dok predsednik Jair Bolsonaro odbija da podrži mere poput fizičke distance, a Institut zdravstva Fiocruz navodi da je situacija "kritična" te da je samo 15 posto stanovništva primilo vakcinu.\nBolsonara su oštro kritikovali zbog nesprovođenja koordiniranog nacionalnog odgovora i zbog njegovog skepticizma prema vakcinama, zatvaranju i zahtevima za nošenje maski. Predsednik Brazila je govorio da bi uticaj zatvaranja na privredu "mogao da bude gori od virusa".\nDok predsednik tvrdi da je učinio sve što je mogao kako bi nabavio vakcine iz nekoliko zemalja, opozicija ga optužuje za odlaganje narudžbina vakcina iz političkih razloga, jer je dosledno umanjivao težinu pandemije.\nU poslednjih nedelju dana dnevno je potvrđivano prosečno 70.000 slučajeva novozaraženih, dok stručnjaci upozoravaju da bi početak zime na južnoj polulopti sljedeće sedmice mogao da rezultira još većim brojem zaraženih, javlja BBC.\nDemonstracije zbog korona krize u Brazilu\nHiljade ljudi širom Brazila protestovali su 19. juna protiv vlade Bolsonara zahtevajući ubrzanje programa vakcinacije jer se mnogi gradovi bore s nedovoljnim brojem doza.\nSamo su Sjedinjene Američke Države prijavile više smrtnih slučajeva povezanih sa korona virusom od Brazila.


Evro neće preživeti - Sputnjik Srbija\n20:00 24 Oktobar 2020\n12:44 21.09.2016 Preuzmite kraći link\n„Evro neće preživeti, kolaps je neizbežan. Evro verovatno neće preživeti sledeću veliku krizu i hitno bi trebalo menjati monetarnu uniju kako bi se izbegao kolaps“, navodi se u izveštaju francuskog instituta „Žak Delor“.\nTo je vrlo oštro upozorenje u poslednjem izveštaju francuskog Instituta „Žak Delor“, koji je jedan od arhitekata jedinstvene evropske valute.\nAutori izveštaja, grupa akademika i stručnjaka širom Evrope, svesni su prepreka jačanju integracionih trendova u poljuljanoj EU nakon „bregzita“ i sve glasnijeg uspona evroskepticizma, ali ističu da politika ne može priuštiti otezanje.\n„Reforma evra možda nije popularna, ali je esencijalna i goruća: u nekom trenutku Evropu će zadesiti nova ekonomska kriza. Ne znamo hoće li se to dogoditi za šest nedelja, šest meseci ili šest godina. Ali u trenutnim okolnostima nije verovatno da evro preživi“, prenosi Blumberg iz izveštaja.\nAutori predlažu promene u tri koraka. U prvom predlažu brze „zakrpe“ poput jačanja Evropskog stabilizacionog mehanizma (ESM), bankarske unije i koordiniranja ekonomskih politika. Potom bi na relaciji sever-jug usledio quid pro quo mehanizam podsticanja reformi investicijama da se problematični jug (konačno) motiviše na reforme.\nTreći korak, kontroverzan i opcion, premda važan, podrazumeva da se evrozona transformiše u federalnu strukturu s podelom rizika i suvereniteta.\nLuka Brkić s zagrebačkog Fakulteta političkih nauka ističe da je problem u suštini jednostavan, ali ne i rešenje. „Predložene mere učvrstile bi poziciju evra, ali samo su surogati. Budućnosti evrozone i evra nema bez političke unije“, kaže Brkić. Dodaje da je realizacija projekta Sjedinjenih Evropskih Država upitna i da budućnost Evrope za 20, 50 ili 100 godina neće tako izgledati, već će rešenje biti „novo, originalno i autohtono“.\nS ekonomske strane, uz ostalo, evrozonu muči problem slabe mobilnosti radne snage, te rigidnost plata, što otežava funkcionisanje monetarne unije, objašnjava profesor zagrebačkog Ekonomskog fakulteta Boris Cota.\n„Uz ta ograničenja, evrozona može opstati jedino da zaživi kao transferna unija u kojoj bi se značajan deo nacionalnih budžeta preneo na centralni evropski budžet, i to sa sadašnjih jedan na bar 20 odsto.“\n„Članice to za sada nisu voljne da učine, posebno one stare, zbog pitanja moralnog hazarda od straha da bi se novac olako trošio, a reforme izbegavale“, ističe Cota.\nHrvatska za sada nema uslove za evro, ali namerava da ga uvede, pa je, kako je rekao guverner Boris Vujčić, naš interes da „kuća u koju se želimo useliti bude čvrsta i uredna“.\n„Ako i dalje postoji konsenzus politike za održavanje stabilnog kursa, bilo bi poželjno uvesti evro što pre. Lično mislim da to ne treba siliti dok EU ne donese mere da on ima budućnost“, zaključuje Cota.\nkolaps, evro, ekonomija


Dvadeset miliona dinara vredan reklamni prostor za 50 malih biznisa iz Srbije - Izazov\nRadio-televizija Srbije\t 16. jula 2021. 13:42\nProjekat je pokrenut 2020. godine u jeku pandemije, u svim zemljama u kojima NLB grupa posluje, sa ciljem da se, pružanjem profesionalne marketinške podrške za izradu kampanja i ustupanjem reklamnog prostora, lokalnim biznisima pomogne da dođu do novih kupaca i korisnika, i tako što efikasnije prevaziđu negativne posledice koronavirusa na poslovanje.\n„Pandemija je negativno uticala na sve svetske ekonomije, sektore i industrije. Međutim, najteže je pogodila preduzetnike, mikro, mala i srednja preduzeća, koja su motor razvoja i stub svake nacionalne privrede, uključujući našu. Naše dve banke imaju dugu tradiciju saradnje i podrške sa malom privredom. To znači da dobro poznajemo ovaj sektor i znamo da, iako fizički mali, poseduje proizvode i usluge koje mogu da pariraju i globalnim brendovima. Naš #OkvirPodrške, način je da njihov prepoznatljiv kvalitet učinimo vidljivijim, da ga zajedno ponudimo većem broju korisnika i kupaca, i tako pozitivno utičemo na oporavak od posledica pandemije", istakao je Vlastimir Vuković, predsednik Izvršnog odbora Komercijalne banke.\n„U NLB grupi razumemo da bez zdrave male privrede nema zdrave ekonomije. Zbog toga smo se aktivno uključili u programe Vlade RS kada je u pitanju finansiranje ovog segmenta privrede, i neprekidno tražili dodatne načine da pomognemo malim privrednicima da održe svoje poslovanje. #OkvirPodrške, se pokazao kao pokretač pozitivnih promena za sve učesnike. Međutim, da bismo malim biznisima značajnije skratili put do potpunog oporavka, moramo da se udružimo. Ukoliko steknemo naviku da kupujemo od lokalnih biznisa, zasigurno ćemo obezbediti njihovu jaču konkurentsku prednost i bolju finansijsku stabilnost, a sveobuhvatan značaj za srpsku privredu biće višestruk", istakla je Jelena Živković.\nU okviru ovogodišnjeg #OkviraPodrške, obezbeđena je profesionalna marketinška podrška u izradi promotivnih kampanja za ukupno 50 malih biznisa.\nKampanje će do 31. avgusta biti realizovane na najgledanijim televizijama i najposećenijim informativnim portalima medijskih partnera koji su podržali projekat – Radio televizije Srbije, Blica, Telegrafa, Domaćinske kuće i Agrobiznisa.\nPored toga, NLB Banka i Komercijalna banka će ovim biznisima, uz podršku partnera iz „Alma kvatro“, ustupiti i bilborde na najatraktivnijim lokacijama širom Srbije i obezbediti im oglašavanje na internet pretraživačima, ali i društvenim mrežama.


Ko će da plati američke medalje? - Sportske.net\nKo će da plati američke medalje?\nAmerički olimpijci se spremaju za put u London odakle će se mnogi od njih vratiti praznih džepova.\nKako javljaju američki mediji, tamošnji sportisti učesnici Olimpijskih Igara u Londonu ne dobijaju direktnu finansijsku podršku od vlade, a Olimpijski komitet sa svojih 170 miliona dolara godišnjeg budžeta za sve olimpijske sportove nema dovoljno sredstava da pokrije sve takmičare.\nNa pomolu je zato „sportska diskriminacija“, spekulišu preko bare.\nBez državne pomoći, sportisti su primorani da se samostalno dovijaju i pronalaze način da zarade novac za učešće na OI, u vidu ugovora sa sponzorima po kojima se ostvaruju prihodi na osnovu osvojene medalje, broju nastupa i medijskih pojavljivanja.\nOvakva dovijanja naravno važe samo za one sportiste koji ne važe za nacionalne heroje, za one koji nisu visoko rangirani u svojim granama i koji ne zarađuju preko 15.000 dolara od države na osnovu plasmana.\nJedan od onih koji je video obe strane medalje je kuglaš Adam Nelson, dvostruki osvajač srebra na OI i koji tvrdi da javnost često ima pogrešnu sliku o tome kako se zarađuje u svetu vrhunskog sporta.\n„Ukoliko samo par dana ispadnete iz forme, zabeležite jedan slab rezultat, izgubićete skoro sve šanse da zaradite novac u sportu kojim se bavite.“, rekao je on.\nAmerikanci koji u Londonu budu osvojili zlato dobiće bonus od 25.000 dolara, 15 hiljada za srebro i 10 za bronzu.\nOstali će morati da se snalaze...\nKoronavirus "gasi" olimpijski plamen


07.07.2019 u 11:03\nGradonačelnik Novog Sada Miloš Vučević rekao je danas da je podrška Egzitu istovremeno i podrška srpskoj privredi, jer, kako je naveo, korist od takvog događaja iznosi 10 miliona evra, što je direktna zarada našoj privredi. Vučević je rekao gostujući na RTS da je na Egzit došlo preko 60 hiljada gostiju iz 90 država i to je „baš reprezentativno i dobro za celu Srbiju”. Sve dobro ide, naveo je Vučević i dodao da se, na žalost, dogodio i tragičan događaj, jer je preminuo grčki državljanin zbog konzumiranja opijata. Prema njegovim rečima, sve mere se preduzimaju, od organizatora, MUP i Grada, ali, naglašava, ako neko ne vodi računa o sebi, teško može da se tako nešto spreči i apelovao je na posetioce da uživaju u muzici i da ne koriste takve stvari, prenosi Tanjug. Vučević je\n06.07.2019 u 18:22\nPrve večeri „Egzita” 56.000 posetilaca\nNovi Sad – Fantastičan, okupan emocijama mase ljudi, više nego pljuskom kiše koja ih je sve zalila, bio je koncert britanskog rok sastava „Kjur” na Petrovaradinskoj tvrđavi. Ta prva festivalska noć ovogodišnjeg „Egzita”, prema proceni organizatora, okupila je oko 56.000 posetilaca koji su prisustvovali i svečanoj ceremoniji otvaranja uz vatromet i poruke mira i zaštite planete Zemlje. Do kraja nedelje, ljubitelji muzike i zabave moći će da uživaju u nastupima ukupno hiljadu izvođača, na četrdeset bina širom stare tvrđave. U Novom Sadu boravi trenutno, prema navodima Turističke organizacije grada (TONS), veliki broj turista iz čitavog sveta, a među njima i novinara koji su se odlučili za posetu u periodu „Egzita”. Posredstvom Turističke organizacije Srbije, 20 novinara iz Nemačke, Izraela,\n08.03.2021 u 12:11


23-06-2021 08:39 Izdvojeno Srbija Politika Video\nPredsednika pokreta „Oslobođenja”, Mlađan Đorđević, je dao izjavu povodom jučerašnjeg izlaganja predsednika Srbije, Aleksandra Vučića, u Skupštini Srbije, posvećenoj Kosovu i Metohiji.\nĐorđević je ovom prilikom izneo svoj stav u vezi tvrdnje Vučića da je na KiM 15 puta više Albanaca od Srba, kao i u vezi Vučićevih tvrdnji da Srbi se nezaustavljivo sele iz južne srpske pokrajine, te da zamrznuti konflikt najmanje odgovara srpskoj strani.\nTakođe, prvi čovek Oslobođenja je izneo i svoje predloge šta treba da uradi opozicija zbog defetističkih stavova srpskog predsednika, kada je u pitanju vraćenje Kosova i Metohije u državni i pravni sistem Republike Srbije.\nA šta je konkretno u Skupštini Srbije rekao Aleksandar Vučić u vezi Kosmeta, pogledajte:\n"Blokadom beloruskih aviona Vučić ubire poene kod EU da bi još koji mesec mogao da pljačka". Više o tome čitajte OVDE.


AMERIKA STRAHUJE: Ako pošaljemo oružje u Ukrajinu, Rusija će odgovoriti četvorostruko\nZamenik američkog državnog sekretara Antoni Blinken rekao je da ne veruje u vojno rešenje ukrajinskog sukoba, upozorivši, međutim, da će pritisak da se naoruža Ukrajina porasti ako se nastavi agresija proruskih snaga.\nOn je u izjavi nemačkom radiju DLF rekao da SAD već rade na snabdevanju Kijeva neubojitom opremom, uključujući pancirne prsluke, naočare za noćno osmatranje i druga sredstva, što je pomoć vredna 130 miliona dolara.\n„Ali, ako se agresija nastavi, mislim da će biti sve veći i veći pritisak da im pošaljemo i druga sredstva da se zaštite“, istakao je on.\nDok se obe strane u ukrajinskom sukobu međusobno optužuju za kršenje primirja, američki predsednik Barak Obama i evropski lideri razmatraju sledeće korake u nastojanju da okončaju konflikt koji je dosad odneo 6.000 života.\nAmerički i evropski zvaničnici su zabrinuti da bi slanje oružja Kijevu moglo da izazove eskalaciju sukoba i da bi ih uvelo u rat preko posrednika sa Rusijom, ocenjuje Rojters.\nMeđutim, neki američki senatori vrše pritisak na Obamu da SAD pošalju oružje Kijevu.\nBlinken je rekao da ne veruje da je moguće vojno rešenje i da naglasak mora biti na diplomatskim naporima.\n„Sigurno je istina da ako bi neko od nas snabdeo Ukrajinu oružjem Rusija bi na to odgovorila dvostruko, trostruko ili četvorostruko više“, rekao je on.\nVažno je, kako je naveo, imati u vidu da Ukrajinci treba da budu u stanju sami da se odbrane i mi ćemo pružiti Ukrajini značajnu bezbednosnu, odbrambenu, neubojitu pomoć, da to može da uradi.


Nepo System je kompanija za informacione tehnologije u privatnom vlasništvu, sa sedištem u Srbiji.\nKompanija je osnovana sa ciljem da bude sveobuhvatni i fleksibilni nezavisni servisni centar IT opreme različitih proizvođača. Nepo System se profilisao kao kompanija koja pruža sve vrste IT servisih usluga, ugovore o održavanju (SLA 5×9, 5×13 i 7×24) i konsultantske usluge korisnicima kojima je to neophodno.\nNaši zaposleni nisu samo tehničko osoblje, oni su svi, pre svega, poslovni ljudi. Naravno da su mnogi od zaposlenih takođe i tehnički eksperti, ali se naša (a i vaša) prednost realizuje kroz našu sposobnost da razumemo sistem poslovanja i poslovne operacije.\nNaš odnos sa korisnicima prevazilazi domen običnog poslovanja, jer mi smo tu da podržimo sve korisnikove IT potrebe. Korisnik uvek može pozvati bili koga od zaposlenih, od recepcionara na prijemu sve do izvršnog direktora i znati da su svi tu zbog njega i da su sposobni da nađu rešenje za svaku nastalu situaciju.


U kraju kafana Beograd - Rezervacije na 063 34 34 33 | Beograd Noću U kraju kafana Beograd - Rezervacije na 063 34 34 33 | Beograd Noću\nU Kraju Kafana\nJovanke Radaković 80\nPotpuno nova kafana koja će značajno doprineti noćnom životu prestonice, U kraju kafana, nalazi se u Jovanke Radaković 80 u Mirijevu. Ovo mesto brzo postaće omiljeno mesto za izlazak svih ljubitelja kafanskog provoda. Za vaše vrhunsko zadovoljstvo i nezaboravne kafanske momente U kraju kafana otvara svoja vrata.\nU kraju kafana rezervacije - online brzo i lako\nUz Beograd noću U kraju kafana i provod koji ona garantuje su vam dostupni uz svega nekoliko jednostavnih koraka. Rezervacije su potpuno besplatne, ali su obavezne, pa je poželjno izvršiti ih na vreme kako biste obezbedili svoje mesto.\nUkoliko želite da iskusite provod koji nudi U kraju kafana rezervacije možete napraviti veoma brzo i lako, uz samo jedan poziv ili poruku, a Beograd noću je za vas omogućio i online rezervacije. Rezervacije možete izvršiti putem našeg korisničkog Call Centra na brojeve 063 33 33 44 ili 063 34 34 33, kao i popunjavanjem online rezervacije na našem sajtu, kao i putem aplikacije.\nZašto izaći u popularnu beogradsku kafanu\nU kraju kafana je potpuno novo mesto u gradu koje će postati vaša omiljena destinacija za stvaranje novih uspomena i prelepih trenutaka za pamćenje, mesto kome pripadate, kome se vraćate da tu podelite sve ono što vas raduje i što vas rastužuje.\nKafana U kraju - opis kafane koja će vas oduševiti\nAko želite da iskusite nezaboravan provod do ranih jutarnjih časova, koji ćete dugo pamtiti onda je U kraju kafana savršen izbor za vas i vašu ekipu. Izlazak u ovu popularnu kafanu na Mirijevu je prava prilika da osetite istinsku kafansku žurku koja pleni i osvaja.\nKafana U kraju je i zamišljena tako da bude vaš prvi izbor kada poželite da skoknete do grada i uživate u noćnom izlasku.\nEnterijer U kraju kafane\nSvojim specifičnim enterijerom U kraju kafana razlikovaće se od drugih kafana, a ljubazno i profesionalno osoblje potrudiće se da se osećate kao kod kuće i da stalno želite da se vratite.\nEnterijer U kraju kafane odiše prijatnom, pravom kafanskom atmosferom, koja se sa svakim pićem sve više i više zagreva dok ne dođe do tačke usijanja. Ambijent ovog mesta će vas oduševiti već na samom ulasku, a taj utisak će vas držati sve vreme boravka u kafani.\nMuzika koja se sluša u U kraju kafani\nSvi gosti nove kafane - U kraju kafana, moći će da očekuju samo vrhunske izvođače i poznavaoce prave pesme koja je garant dobre zabave i besprekornog veselja. Na ovom mestu posetioci će moći da uživaju u vrhunskim hitovima pop i folk domaće muzike, a izvođači za sve goste stvaraju vrhunsku atmosferu koja ostavlja bez daha.\nU kraju kafana Mirijevo - lokacija na kojoj se nalazi\nKao što joj i samo ime kaže kafana U kraju se nalazi u kraju poznatom po najboljem provodu u Mirijevu. Adresa kafane je Jovanke Radaković 80, dovoljno blizu centra gradskih dešavanja, a opet dovoljno daleko od gradske vreve i gužve koja ume da ometa.\nParking kod U kraju kafane\nSvi oni koji odluče da u provod krenu sopstvenim automobilom ne bi trebalo da brinu s obzirom na to da mogu pronaći sasvim dovoljno parking mesta u neposrednoj blizini kafane. A kako je ova kafana u Mirijevu poznata po ludim žurkama, ukoliko planirate da popijete koju čašicu više, pametnije bi bilo da ostavite automobil u garaži, a u izlazak bezbedno krenete gradskim ili taksi prevozom.\nU kraju kafana radno vreme\nKada je u pitanju radno vreme U kraju kafana je otvorena od 22:00h do 03:00h što je sasvim dovoljno vremena da svi ljubitelji noćnog provoda uživaju u sjajnoj atmosferi u ovoj popularnoj gradskoj kafani.\nU kraju kafana će postati mesto najboljeg provoda u gradu, gde ljudi uđu ne poznajući nikoga, a izađu sa četiri kuma. Dođite i uverite se zašto je baš ova beogradska kafana mesto koje ne biste smeli da zaobiđete.\nGalerije - U Kraju Kafana\nMapa - U Kraju Kafana


Hronologija projekta Nove koncertne dvorane Beogradske filharmonije | Beogradska filharmonija\nHronologija projekta Nove koncertne dvorane Beogradske filharmonije\n1967 – sazidana je postojeća zgrada Beogradske filharmonije na Studentskom trgu 11, kao privremeno rešenje.\n2004 – adaptacija i sanacija zgrade zbog dotrajalosti. Iako je, u svoje vreme, predstavljala svojevrsni podvig, ova rekonstrukcija je izvršena u okviru postojećih gabarita koji nisu dovoljni za rad i ne dozvoljavaju dalji razvoj razvoj Beogradske filharmonije. Sala ima samo 200 mesta, nema prostorija za vežbanje kao ni za odlaganje instrumenata i opreme, administracija nema adekvatne uslove za rad i dr.\n2010 – susret Zubina Mehte i direktora Ivana Tasovca, povodom nastupa maestra sa orkestrom u Beogradu, tokom koga razgovaraju o paradoksu da je stvoren vrhunski orkestar i fantastična publika u zemlji koja nema ni jednu adekvatnu simfonijsku koncertnu salu. Tasovac zajedno sa Mehtom definiše izgradnju koncertne sale kao ključni prioritet daljeg razvoja orkestra, muzičkog i kulturnog života Srbije i najveći projekat održivog razvoja kulture u regionu.\nTokom stojećih ovacija na koncertu održanog 22. februara, Mehta se obratio publici i tadašnjem predsedniku Republike Borisu Tadiću koji je bio prisutan.\nTadić je pred prepunim Kolarcem obećao Mehti i javnosti da će država zgraditi novu zgradu Filharmonije. Time je pobrao ovacije ne samo publike u sali nego i javnosti u celom regionu.\nPo odlasku, Zubin Mehta je zamolio svoje prijatelje, između ostalih i čuvenog arhitektu Santjaga Kalatravu da pomognu Beogradskoj filharmoniji u razvoju ovog plana.\n2011 – Santjago Kalatrava dolazi u posetu Beogradu. Tom prilikom se sreo i sa predsednikom Tadićem koji je ponovio ista obećanja kao i maestru Mehti u javnosti godinu dana ranije.\nKalatrava je pre odlaska iz Beograda izjavio: “Ovaj orkestar, apsolutno posvećen muzici, svojim zalaganjem i uspesima neprestano radi na stvaranju potpuno nove kulturne mape Srbije. Realizacija projekta nove koncertne zgrade Beogradske filharmonije nedvosmisleno je ulaganje u nove generacije. Veza koju bi na ovaj način ostvario sa Srednjom Evropom – Nemačkom, Austrijom, Mađarskom – Beograd bi čvrsto pozicionirao kao kulturnu prestonicu čitavog Balkana.”\n2011-2015 – i pored velikih napora, izuzev sporadičnih obećanja, Beogradska filharmonija ne uspeva da obezbedi suštinsku podršku projektu, čak ni po pitanju lokacije.\n2015 – uoči generalne probe pred novi nastup sa orkestrom, Zubin Mehta, tadašnji ministar kulture Ivan Tasovac i VD direktora Filharmonije Darko Krstić, sastaju se sa tadašnjim premijerom Aleksandrom Vučićem, 20. septembra na Kolarcu.\nVučić, Mehta i Tasovac najavljuju izgradnju prve koncertne dvorane po svetskim standardima u istoriji Srbije.\n2016 – Grad Beograd je raspisao anketni arhitektonsko-urbanistički konkurs za deo bloka 13 gde je predviđena lokacija za novu koncertnu dvoranu Beogradske filharmonije.\n2017 – Zubin Mehta je ponovo u Beogradu povodom Prvog koncerta Beogradske filharmonije na otvorenom.\nPredsednik Aleksandar Vučić, Maestro Zubin Mehta, direktor Ivan Tasovac i šef dirigent Beogradske filharmonije Gabrijel Felc, sastaju se u Predsedništvu RS uoči najvećeg koncerta klasične muzike na otvorenom u istoriji Beograda, koji se simbolično organizuje na mestu gde će biti nova zgrada. Analiziraju u kojoj je fazi projekat i konstatuju da je u toku izrada Detaljnog regulacionog plana za datu lokaciju.\n2017 – Na osnovu rezultata anketnog arhitektonsko-urbanističkog konkursa iz 2016. godine završen je Detaljni regulacioni plan za deo bloka 13.\nVlada Srbije anagažuje Kancelariju UNDP-a u Srbiji u decembru 2017. godine, u nameri da sprovede pripreme za izradu Studiju izvodljivosti.\n2018 – Skupština grada Beograda usvaja Detaljni regulacioni plan za deo Bloka 13.\nOdgovarajući na Vladin zahtev i nakon što je sproveo konkurentan proces nabavke, UNDP angažuje svetski poznatu inženjersku kompaniju Ove ARUP za pripremu Studije izvodljivosti za izgradnju nove koncertne dvorane. Ugovor je potpisan u februaru i studija je bila gotova do kraja 2018.\nStudija obuhvata: opravdanost i ciljeve projekta, programsko prostornu analizu sa konceptualnim predlogom arhitektonskih i tehničkih rešenja, analizu predložene lokacije, kao i analizu procenjene vrednosti objekta.\nSvi delovi Studije su prošli konsultacije, raspravu i odobrenje Vlade Srbije, Kancelarije za upravljanje javnim ulaganjima, glavnog urbaniste Grada Beograda i Beogradske filharmonije.\n2019 – Vlada Republike Srbije je usvojila Studiju izvodljivosti.\n2020 – Na osnovu procene troškova koju je dala Studija izvodljivosti kompanije Ove Arup, Vlada Srbije je u budžetu za 2020. godinu za ove potrebe opredelila 120 miliona evra.\n2020 – UNDP je 2.11. objavio međunarodni konkurs za idejno rešenje nove koncertne dvorane koji je u toku.


Prenos neželjenih SMS poruka postaje istorija 1. decembra: Evo šta trebate znati o novom IMS sistemu | RayHaber | RaillyNews\nPOČETNAGENERALTransfer neželjenih SMS-ova postaje istorija 1. decembra: Evo šta trebate znati o novom IMS sistemu\n17 / 10 / 2020 GENERAL, HEADLINE, TURSKA\nNeželjene poruke kampanje koje su poslale kompanije i druge institucije postaće istorija sistema za upravljanje porukama (IMS), koji će stupiti na snagu 1. decembra. Evo detalja o novom sistemu ..\nJedna od stvari na koju se korisnici pametnih telefona najviše žale su neželjene poruke. Mnoge kompanije mogu svoje proizvode ili informativne poruke slati kao SMS na korisničke telefone.\nBroj pritužbi koje je zaprimilo Ministarstvo trgovine zbog neovlaštenih e-mailova i slanja SMS-ova premašio je 500 hiljada. Ministarstvo je započelo studiju na tu temu i stvorilo Sistem za upravljanje porukama (IMS) kako bi upravljalo i kontroliralo komercijalne elektronske poruke.\nSistem će omogućiti odobrenje komercijalne elektroničke poruke, ostvarivanje prava na odbijanje i upravljanje postupcima za žalbe.\nSADA MORAJU DATI KORISNIČKU DOZVOLU\nTurska unija komora i robnih razmjena (TOBB), uspostavljena Sistemom za upravljanje porukama (CMS), formalno će stupiti na snagu od 1. decembra. Uz dotični sistem, kompanije će morati dobiti dozvolu od korisnika za komercijalne poruke, kao i za slavljeničke poruke poput praznika i Nove godine i istraživanja zadovoljstva.\nPrema prenesenim informacijama, brojevi ili adrese e-pošte osoba koje dozvoljavaju da im se šalju komercijalne poruke biće registrovani u sistemu İYS. Nijedna kompanija neće moći poslati poruku korisnicima bez dobivanja odobrenja od İYS.\nPored toga, kompanije koje se ne registruju kod IYS-a izgubiće svoju listu brojeva i suočiće se sa raznim kaznama.\nGRAĐANI ĆE PROVJERITI\nPomoću IYS sistema građani će moći zatvoriti institucije da ne žele primati poruke ili dogovoriti dozvolu svake institucije za posebno slanje poruka.\nŠto trebate znati o Eastern Express putovanju\nŠta trebate znati o dijamantu: odgovori na sva pitanja\nŠta je mSpy? Šta biste trebali znati prije kupnje\n6 Stvari koje bi trebali znati o Istanbulu Novi aerodrom\nŽeljeznički prijelaz koji je krvareća rana Niğde ulazi u istoriju\n5 stvar koju trebate znati o Kanal İstanbul Project\nTrebate znati o Brzi vlak u Turskoj


Srbija pred Haškim tribunalom obrazlaže šta čini na hapšenju radikala\nIzvor: NoviMagazin.rs, 09.Feb.2016, 23:40\nSrbija bi sutra trebalo da na sudskoj raspravi u Haškom tribunalu dodatno obrazloži šta čini da ispuni sudski nalog za hapšenje sadašnjih i bivših članova Srpske radikalne stranke (SRS) optuženih za nepoštovanje tog suda - Petra Jojića, Vjerice Radete i Jova Ostojića.\nRasprava počinje sutra u 9.30.\nU pozivu Haškog tribunala od 4. februara navodi se da je veće Tribunala utvrdilo da je "nastavak odbijanja Srbije da ispuni nalog za hapšenje neprihvatljiv".\nSrbija je dužna da Međunarodnom sudu za ratne zločine na prostoru bivše Jugoslavije u Hagu jednom mesečno dostavlja izveštaje o tome šta vlada čini da bi uhapsila optužene.\nU prvom izvešaju koji je poslala 2. februara, Vlada Srbije zatražila je da se slučaj protiv troje radikala prepusti Srbiji, ali ta inicijativa, prema oceni veća Tribunala, ne oslobađa Srbiju od obaveze da sprovede nalog Tribunala.\nOptužbu u slučaju protiv troje radikala zastupa britanska pravnica Dijana Elis (Diana Eliš), u svojstvu "prijatelja suda" (amicus curiae).\nTribunal je Radetu, Jojića i Ostojića optužio zbog uticanja na svedoke i ometanja pravde u postupku protiv lidera SRS Vojislava Šešelja. Prema optužnici oni su "zastrašivali, uznemiravali, nudili mito" dvojici svedoka u procesu protiv Šešelja. Kako se navodi, oni su ih naterali da potpišu lažne izjave, a zauzvrat im dali do 500 evra mesečno.\nOptužnica je podignuta još 30. oktobra 2012, a sud u Hagu objavio ju je tek 1. decembra 2015. uz obrazloženje da to čini zato što zvanični Beograd nije optužene uhapsio.\nPredmet protiv troje radikala je u pretpretresnoj fazi postupka.\nŠešelj, optužen za zločine nad Hrvatima i Muslimanima u Hrvatskoj, Vojvodini i Bosni i Hercegovini, 1991-93, od novembra prošle godine čeka presudu Tribunala na privremenoj slobodi u Srbiji. U pritvoru Tribunala bio je od februara 2003. kada se dobrovoljno predao.\nŠešelj je više puta izjavio da se dobrovoljno neće vraćati u Hag, uprkos naredbama tamošnjih sudija, a isto su, posle objavljivanja optužnice protiv njih, rekli i Radeta, Jojić i Ostojić.\nTribunal: Srbija ne sarađuje, bez odlaganja uhapsiti troje radikala\nIzvor: Radio Televizija Vojvodine, 10.Feb.2016, 01:09\nHaški tribunal ponovo je danas pozvao vlasti Srbije da bez odlaganja uhapse i u Hag izruče troje članova Srpske radikalne stranke koji su optuženi za nepoštovanje tog suda...Raspravno veće konstatovalo je da Srbija nije učinila ništa da sprovede sudski nalog za hapšenje Petra Jojića, Vjerice...


Saturday May 18th, 2019) TUMMMain\nSARAJEVO, 17.05.2019. – Regionalna platforma za zagovaranje slobode medija i bezbjednosti novinara koja zastupa više od 8.000 članova, najoštrije osuđuje fizički napad na kamermana Radio-televizije Tuzlanskog kantona Ademira Mešanovića i poziva policiju i nadležne pravosudne organe da u što kraćem vremenskom roku istraže ovaj napad i kazne napadače.\nKamermana Ademira Mešanovića napao je pripadnik privatne firme za obezbjeđenje „Cobra“ dok je sa ostalim novinarskim ekipama snimao deložaciju porodica čija se imanja nalaze u neposrednoj blizini površinskog kopa rudnika Kreka. Tom prilikom pripadnik obezbjeđenja je iz ruku Mešanovića istrgnuo kameru, bacio je u blato i oštetio je, a ostalim novinarskim ekipama potpuno zabranio snimanje i pristup mjestu događaja.\nRegionalna platforma Zapadnog Balkana za zagovaranje slobode medija i bezbjednosti novinara smatra da su napad na Mešanovića, kao i zabrana snimanja novinarskim ekipama nedopustiv atak na slobodu izražavanja i bezbjednost rada medijskih profesionalaca, te predstavljaju posebno brutalan pokušaj sprečavanja medija da izveštavaju o događaju od javnog interesa, kakav jeste deložacija i sudbina porodica koje žive u blizini rudnika.\n„Fizički napad na Mešanovića samo je jedan u nizu primjera ugrožavanja temeljnih medijskih sloboda u BiH. Zabrinjavajuće je da iza ovog napada stoji uprava državne kompanije Rudnika uglja Kreka, koja je naredila zabranu snimanja i za tu priliku angažovala privatnu zaštitarsku firmu“, objasnio je Marko Divković, predsednik Udruženja BH novinara, podsjetivši kako je nekažnjivost napada na novinare i neefikasno postupanje policijskih i pravosudnih organa postalo praksa u BiH i ozbiljan atak na medijske slobode.\n„Ova vrsta napada na novinare, dodatno učvršćuje stav Udruženja BH novinari o potrebi hitne izmjene krivičnih zakona radi efikasnijeg i hitnog postupanja pravosuđa u zaštiti prava i sigurnosti novinara“, naglasio je Marko Divković.\nRegionalna platforma Zapadnog Balkana za zagovaranje medijskih sloboda i bezbjednosti novinara podržava reakciju Udruženja BH novinari u hitnom porcesuiranju napada na Mešanovića. U BiH je, inače, od početka 2019. godine registrovano 20 napada u bazi safejournalists.net.\nRegionalna platforma još jednom naglašava kako je svaki napad na novinare direktan atak na slobodu informisanja i pravo građana da budu informisani. U skladu sa tim, Platforma će obavijestiti sve evropske institucije o ovom incidentu i zatražiti njihovu intervenciju u sferi zaštite medijskih sloboda i bezbjednosti novinara u regionu Zapadnog Balkana.


28-09-2019 17:48 Svet Planeta\n"Izaslanici Gvaida stalno menjaju svoj stav, ujutro, naveče, narednog dana. U početku su odbacivali sve inicijative, kasnije je Gvaido izgleda pokrenuo dijalog između svojih i predstavnika Vlade tokom takozvanog procesa u Oslu. Sada je Vlada, što su mi potvrdili izaslanici predsednika Venecuele, spremna za proces u Oslu, ali kaprici Gvaida i njegovog tima mogu se objasniti činjenicom da on nije nezavisna osoba", rekao je Lavrov na konferenciji za novinare.\nPrema njegovim rečima, Gvaidu je rečeno šta da radi da bi ponovo našao izgovor za krizu, dizanje tenzija, praktičnu primenu Monroove doktrine kako bi inicirali mehanizam poznat kao "Inter-američki sporazum uzajamne pomoći".\nLavrov je rekao da se u okviru tog mehanizma diskutuje o mogućnosti vojne invazije u Venecueli, te istakao da će narodi Latinske Amerike, ako dođe do toga, biti vraćeni 200 godina unazad.\nOn je naglasio da su mu predstavnici Venecuele, sa kojima se sastao juče, uključujući potpredsednika Delsi Rodrigez i ministra spoljnih poslova Horhea Areaza, rekli da su spremni za dijalog sa opozicijom radi postizanja sporazuma.\nLavrov je rekao da se Rusija snažno protivi pokušajima SAD da vrati latinoamerički kontinent u vremena Monroove doktrine, koji predviđa smene režima kroz vojnu ucenu i ekonomsku prisilu.\n"Mi se sada suočavamo sa pokušajima da se Venecuela priključi zemljama čija državotvornost se uništava pred našim očima kroz agresiju ili vojne udare pokrenute u inostranstvu", rekao je Lavrov, preneo je TASS.\nNEĆE DA SE ZNA ŠTA SU PRIČALI: Bela kuća sakrila transkripte Trampovih razgovora sa Putinom?


-Izabrala sam ovu radionicu, jer je humanitarna, da se pomogne ljudima koji su bili poplavljeni, koji su ostali bez kuća, nameštaja... Nije mi teško da odvajam vreme za ovo, punimo jastuke, šmirglam palete za nameštaj... Ovi jastuci se stavljaju u jastučnice i šaljemo ih dalje ka Obrenovcu. Ovo mi stvara radnu obavezu koju do sada nisam imala, ustajem ranije, lakše mi je kada dođem kući, jer sam radila nešto što je i korisno i što do sada nisam radila. Ispunjava mi vreme i osećam se bolje. Naučila sam i nešto novo. Super se i družimo, nema nas puno, ali nam je lepo – kaže ona.\nJedna od lečenih zavisnica pohađa čak četiri radionice i ističe da se prvi put u životu oseća da može da se osloni sama na sebe.\n-U detinjstvu i odrastanju više sam bila sama, prepuštena sama sebi, nego što sam mogla da se oslonim na roditelje. I to je bio početak, nemanje oslonca koji sam tražila u lošem društvu, dečku i išla iz problema u problem, koji me je doveo do bolesti zavisnosti. Sada sam u procesu lečenja – priča ona kako je uopšte dospela na put droge i dodaje koliko joj znače radionice u okviru projekta “I mi možemo isto”:\n- Prvi put u životu osećam da polako stičem neki svoj mir i sigurnost, da ne moram da zavisim od dečka ili nekog drugog. Prvi put osećam da mogu da se oslonim na samu sebe. Mnogo mi znače radionice, dekupaž tehnika, idem kod psihologa, na slikanje i glumu. Znače mi puno, jer imam mogućnost da naučim nešto novo, u periodu sam lečenja, pa mi znači i da izađem iz kuće, skrenem misli. Učim kako da raspodelim vreme, stičem samopouzdanje, na slikanju zaboravljam negativne misli... Super su ljudi koji ih vode, imaju puno razumevanja i želje da nam pomognu – navodi ona.\nNa radionice dolazi još jedna devojka, lečena zavisnica, koja smatra da socijalni život može da se obogati i na drugačiji, koristan način.\n-Na glumu dolazim da bih radila na sebi, da bih dobila kvalitetniji socijalan život koji ne podrazumeva samo odlaženje u kafanu, pijenje. Socijalni život može da bude kvalitetan i lep kada se radi sa normalnim ljudima, a ovde mogu da usavršavam sebe kroz glumu, slikarstvo, psihologiju. Samu sebe motivišem da dolazim, jer da bih bila dobra drugima, moram prvo da budem dobra sebi – kaže ona.\nGlumačku radionicu vodi diplomirana glumica Jovana Letić Mirković koja sa lečenim zavisnicima radi prilagođene glumačke, ali i neke vežbe koje se primenjuju u drama terapiji.\n- Vežbe koje radimo služe za jačanje koncentracije, svaka vodi osvešćivanju i osvežavanju emocionalnog pamćenja što automatski dovodi do jačanja samopouzdanja i kontrole emocija. Ovo je kratak period, jer je taj proces što se tiče svih vežbi dug i nedovoljno je da ima potpuni efekat, ali dobro je da se radi i ovoliko. Osnovna ideja i jeste da oni poboljšaju samopouzdanje, neki čak i da ga steknu, jer ga nemaju nikako ili u maloj meri. Radimo i na osvešćivanju emocija i poboljšanju emocionalnog pamćenja. Ove vežbe su vrlo često katarzične i nemoguće je da ne dobijemo pozitivan efekat. Ovo je efikasan način da se puno toga uradi na sebi bez ikakvog pritiska, presije, mistifikacije i meni se dopada da su to oni shvatili. Čak i oni koji su bili prilično hermetični na početku vrlo brzo su se otvorili i prezadovoljna sam njihovim odnosom prema tome – navodi Jovana.\nLečene zavisnike kroz psiho-socijalnu podršku vodi psihološkinja Ana Veselinović, koja objašnjava da rad sa korisnicima podrazumeva učenje asertivnog ponašanja, upravljanja vremenom, razvijanje emocionalne pismenosti, kao i psihofizičku relaksaciju.\n-Asertivnost uključuje dve vrste poštovanja - sampoštovanje koje se ogleda u izražavanju svojih potreba i odbrani svojih prava i, u jednakoj meri, uvažavanje potreba i prava drugih. Značajno je što korisnici uče kako da uspostave bolju kontrolu nad sopstvenim ponašanjem iz čega svakako proizilazi veći osećaj zadovoljstva, kao i prihvatanje sebe i svojih vrednosti. Cilj je komunikacija i ostvarivanje zdravih međuljudskih odnosa, a ne jednostavan način za ostvarivanje ličnih potreba. Radimo i na prepoznavanju prioriteta u odnosu na lične i profesionalne životne ciljeve, kao i na organizovanju dnevnih zadataka koji su u službi dugoročnih ciljeva. Bavimo se i uspostavljanjem samoodgovornosti razvijajući kod korisnika svest o tome da je svaki čovek odgovoran za svoje emocije i reakcije. Prepoznavanjem sopstvenih emocija učimo ih kako da one rade za njih, a ne protiv njih. Psihofizička relaksacija podrazumeva integraciju odabranih praktičnih relaksacionih postupaka koji doprinose oslobađanju od viška psiholoških i fizioloških tenzija – objašnjava Ana Veselinović.\nProjekat “I mi možemo isto” u kojem je angažovan veliki broj stručnih saradnika sprovodi se od oktobra i traje do januara naredne godine.\n+5 #1 Lena 05-12-2014 09:23\nBilo bi veoma dobro da ovakve ili slične aktivnosti postoje neprekidno. Očigledno, korisne su i trebalo bi ih učiniti dostupnim što većem broju\nljudi, koji na ovaj način žele da pomognu sebi.


MUP UPOZORAVA SVE GRAĐANE SRBIJE: Nikako NE OTVARAJTE poštu, zloglasni "Trojanac - VIRUS" hara internetom (FOTO) | DNEVNE\nMUP UPOZORAVA SVE GRAĐANE SRBIJE: Nikako NE OTVARAJTE poštu, zloglasni “Trojanac – VIRUS” hara internetom (FOTO)\nReč je o poruci koja se šalje sa VPN servisa u inostranstvu preko koga se lažno predstavlja da se imejl šalje sa adrese Ministarstva unutrašnjih poslova, a prilog čini fajl “pdf.iso”, koji u sebi sadrži maliciozni “Trojanac” koji detektuje 22 antivirusna alata.\nMinistarstvo unutrašnjih poslova obaveštava građane i kompanije da se pojavio maliciozni program “Trojanac” koji se širi elektronskim porukama poslatim sa navodne imejl adrese MUP-a [email protected] i upozorava ih da takvu poruku, ukoliko je prime, ne otvaraju.\nU navedenom imejlu pošiljalac se predstavlja kao direktor policije i primaoca poruke, poziva da dođe u policiju zbog navodne istrage koja se vodi protiv njega, kao i da u prilogu poruke pogleda poslata dokumenta i po potrebi angažuje advokata.\nMinistarstvo unutrašnjih poslova apeluje na građane i firme da ne otvaraju priloge ovakve elektronske pošte sa nepoznatih adresa, ali ni sa poznatih kada njihov sadržaj ukazuje na nešto što nije uobičajeno.\nOdeljenje za suzbijanje visokotehnološkog kriminala u saradnji sa Posebnim tužilaštvom za visokotehnološki kriminal Višeg javnog tužilaštva u Beogradu preduzima sve mere i radnje usmerene na identifikaciju lokacije i počinilaca ove fišing kampanje.


Usui Reiki - Drugi stepen - My WordPress\nUsui Reiki - Drugi stepen\nUniverzalna životna sila povezuje sve što postoji poput okeana koji povezuje sve svoje kapljice. Svaka kapljica je povezana sa svim ostalim i može da komunicira s njima na podsvesnom nivou. Svaka ćelija u telu može da komunicira sa svim ostalim ćelijama. Kvantna fizika objašnjava da su čestice, koje su razdvojene i vremenski i prostorno, ipak povezane, imaju inteligenciju i sposobnost komunikacije ma gde se nalazile u univerzumu.\nDopustite intuiciji da vas vodi i verujte da je sve moguće.\nVažno je da između obuka za Prvi i Drugi stepen protekne dovoljno vremena da praktičar oseti da je spreman za veliki korak koji drugi stepen donosi. Taj vremenski period je individualan, ali ne bi trebalo da bude kraći od dva meseca (da bi se dovršilo energetsko čišćenje nakon prvog stepena), bez obzira da li je ono praktičaru bilo osetno, da se postignu promene koje donose svakodnevni autotretmani i primena Reiki principa i da se isprobaju bar neke od dodatnih tehnika predloženih na prvom stepenu.\nMoguće je postići primetne kvalitetne promene u životu i samo primenom znanja sa Prvog stepena, ali ukoliko Vam se Reiki dopada i ako Vam prija sve što radite, Drugi stepen bi trebalo da bude vaš sledeći korak.\nNa Drugom stepenu praktičari dobijaju mogućnost rada sa tradicionalnim Reiki simbolima. Simboli se smatraju ključevima, koji praktičaru daju pristup punom potencijalu univerzalne životne energije. Postoje tri osnovne veštine koje se dobijaju na drugom stepenu. To su:\nReiki praktičar može pojačati protok i fokusirati univerzalnu životnu energiju, što mu može pomoći u isceljivanju sebe ili drugih.\nReiki praktičar može sprovesti pun tretman za 15-20 minuta.\nReiki prakičar može raditi daljinsko isceljivanje kroz prostor i vreme. Korišćenjem simbola praktičar se može povezati sa bilo kojim čovekom ili bićem bilo gde u univerzumu, u prošlosti, sadašnjosti ili budućnosti.\nNakon inicijacije smatra se da će vibracioni nivo praktičara biti četiri puta viši u odnosu na nivo nakon inicijacije u prvi stepen. Intuitivne sposobnosti se povećavaju za oko 80- 100%.


Ako NEKA mini hidroelektrana ima loš uticaj, neće se graditi\nTanjug 11. septembra 2018. 14:11\nALIBUNAR – Ministar enegetike Aleksandar Antić izjavio je danas da neće biti dozvoljena gradnja mini hidroelektrana ako bilo gde u Srbiji izazivaju loš uticaj na životnu sredinu i da svaki projekat treba pojedinačno analizirati, a ne generalizovati stvari.\nSvaka institucija treba da radi svoj posao po pitanju gradnje minihidroelektrana, rekao je Antić odgovarajući na pitanje novinara šta će biti sa minihidroelektranama na Staroj planini, gde su meštani tražili od vlade da se stopira bilo kakva izgradnja pošto bi bila ogromna ekološka šteta, a minoran dopirnos elektroenergetskom sistemu i da li će kao ministar sprečiti relizaciju tog projekta.\n„Ako izaziva bilo koji loš uticaj na kvalitet vode, na vodosnabdevanje u nekoj sredini naravno da takav projekat ne smemo dozvoliti i nećemo dozvoliti. Čvrsto sam obećao meštanima Temske kada smo razgovrali o projektu koji razvija EPS da ćemo ga zaustaviti i uraditi sve neophodne analize i da nećemo napraviti nijedan korak oko koga se ne slažemo sa opštinom. To je odgovoran pristup“, istkao je Antić.\nOn je zamolio medije da imaju odgovoran pristup prema projektima izgradnje mini hidroelektrana.\nNaglasio je da su dobri projekti ako ne ugrožavaju životnu sredinu i da sve mora da se radi po zakonu, kao i da je svaki projekat izgradnje mini hidroelektrane moguć ako dobije potrebne saglasnosti organa nadležnog za upravljanje vodama i organa za zaštitu životne sredine.\n„Ako ispunjava uslove i nema negativan uticaj, treba da se razvija, ali ako stvara bilo kakav problem onda svako u tom lancu treba da radi svoj posao“, kazao je Antić.\nNa pitanje da li je obišao Jošaničku Banju, gde postoje već dve mini hidroelektrane i gde se građani takođe žale da su nanele veliku štetu životnoj sredini, Antić je rekao da će analizirati i taj slučaj.\n„Igrom slučaja nisam bio tako, ali u svakom slčaju ću analizirati svaku stuaciju na koju ljudi širom Srbije reaguju, jer je to naš posao“, dodao je Antić.\nPrivreda Federacije BiH pala 9,7 posto u drugom tromesečju


Obrazovanje kao činilac društvenog razvoja: reforma obrazovanja u Srbiji po ugledu na EU Institutional repository of Institut of Social Sciences in Belgrade\nObrazovanje kao činilac društvenog razvoja: reforma obrazovanja u Srbiji po ugledu na EU\nVukovic_Izazovi_odrzivog_razvoja.pdf - Published Version\nRad razmatra društvene mehanizme, razloge, povode i posledice prve decenije reforme obrazovanja u Srbiji, u 21. veku. U tom periodu postavljena su osnovna načela reforme, nakon čega se proces obrazovne reforme odvija manje-više po inerciji. Reformom je projektovano da se Srbija razvija kao kompatibilno područje tržišta radne snage s EU, u smislu strukturne uniformnosti obuke radne snage („obrazovnih ishoda”). To omogućava da investitori iz EU imaju u Srbiji rezervoar jeftinije radne snage, zadovoljavajućeg nivoa obuke, kao i da ustanove i kompanije iz EU imaju mogućnosti da iz Srbije, brzo i bez posebnih troškova, povlače deficitarne kadrove. To je, u Volerstinovom svetsko-sistemskom smislu, karakteristika zavisne, poluperiferijske, odnosno, polukolonijalne privrede.\nreforma obrazovanja, društveni odnosi, kapitalistički svetski sistem, poluperiferija, neokolonijalizam, education reform, social relations, capitalist world system, semi-periphery, neocolonialism


Uhapšen zbog krađe automobila - Društvo - Dnevni list Danas\nPočetna » Vesti » Društvo » Uhapšen zbog krađe automobila\nK. Ž.28.10.2021. 14:39\nFoto: BETAPHOTO/EMIL VAS/DS\nPolicija u Šapcu podnela je krivičnu prijavu protim sedamnaestogodišnjaka, osumnjičenog za krađu automobila.\nKako se navodi u saopštenju Policijske uprave Šabac, pripadnici MUP-a iz tog grada su intenzivnim operativnim radom rasvetlili su tešku krađu i, po nalogu Višeg javnog tužilaštva u tom gradu, podneli krivičnu prijavu protiv sedamnaestogodišnjaka iz okoline Bogatića, osumnjičenog da je izvršio ovo krivično delo.\nOn se sumnjiči da je, u periodu od 12. do 14. oktobra, na parkingu ispred jedne zgrade polupao prozor na automobilu „golf 2“, a zatim ga startovao i odvezao se u nepoznatom pravcu.\nPolicija je pronašla ukradeni automobil i vratila ga vlasniku.\ngolf 2Krađa automobilauhapsenBeogradŠabac


Tarot karta dana: simbolika sudbine za 7. avgust 2018. godine — Astrologija — Stranica 1 od 2 — Lovesensa.rs\nTarot karta dana za 7. avgust 2018. godine - Kraljica pehara - ukazuje na moćnu žensku energiju i pojačanu intuiciju. Ova karta otkriva tajanstvene želje i daruje vam neverovatnu mudrost, zato je važno da u narednom periodu započnete nešto važno i veliko za svoju budućnost. Karta vam otkriva ono što vi ne možete da vidite zarobljeni u svetu iluzije i ružičastih snova i tako vam pomaže da donesete pravu odluku. Međutim, ovo je karta emocije i čiste duuše, zato je važno da znate kada treba da poslušate poruke svog srca.\nDnevna doza dobrog horoskopa: ko će izbrisati probleme iz prošlostiDnevni horoskop ukazuje na veliku ljubav i romantične snove, ali ovaj znak će morati napornim radom da se reši greški iz…\nAko ste nezaposleni, moguće je da ćete dobiti odlične ponude za posao. Oni koji su se već pronašli u jednoj profesiji imaće šansu za napredak, ali nikako nemojte da vas ograničavaju toksični komentari kolega. Dobićete pomoć ili odličan savet od jedne ženske osobe koja je autoritet na poslu. Ovo je karta strasti, pa ćete neverovatno biti privlačni suprotnom polu. Vreme je za ulaganje novca.


Od danas veće prisustvo policije u Šidu | Vesti iz Srema\nNaslovna Društvo Od danas veće prisustvo policije u Šidu\nOd danas veće prisustvo policije u Šidu\nNakon više slučajeva narušavanja javnog reda i mira, u incidentima u kojima su učestvovali migranti, od danas će u Šidu biti prisutne veće snage policije.\n– Dodatne i posebne jedinice policije od sutra će biti prisutne u Šidu, kako bi u potpunosti uspostavile bezbednost i javni red u tom mestu, u kojem se poslednjih dana dešavaju incidenti sa migrantima, izjavio je juče predsednik Srbije Aleksandar Vučić.\n-Vidim da su ljudi u Šidu vrlo uznemireni jer im upadaju sve češće u kuće i na imanja. Zato sam zamolio Stefanovića da pošalje posebne jedinice policije, bilo žandarmerije ili neke druge specijalne jedinice da zavedu red u Šidu, obezbede mir i da ne budu taoci broja migranata koji čekaju da pređu na teritoriju Hrvatske, rekao je Vučić.\nVučić je istakao da će policija obezbediti mir za sve građane Srbije i Šida.\nPrethodni tekstPU Sremska Mitrovica: Maloletnici slao neprimerene fotografije\nSledeći tekstMuškarac iz Nove Pazove uhapšen zbog 3 kilograma heroina!


Danko Vasiljević preuzeo dužnost direktora Doma zdravlja I.Sarajevo - Trebevic.net\nDanko Vasiljević preuzeo dužnost direktora Doma zdravlja I.Sarajevo\nDoktor Danko Vasiljević preuzeo je danas dužnost direktora Doma zdravlja Istočno Sarajevo.\nVasiljević je Srni rekao da će jedan od njegovih prioriteta kao vršioca dužnosti direktora biti vraćanje povjerenja građana u ovu zdravstvenu ustanovu, povećanje efikasnosti Sektora porodične medicine, te uvođenje preventivne medicine koja je do sada bila potpuno zanemarena.\n– Prvo moramo preseliti Službu hitne pomoći u novi objekat, čime ćemo rasteretiti centralnu zgradu u kojoj se ta služba trenutno nalazi. Nakon toga moramo naći način da uz pomoć republičkih i lokalnih institucija nabavimo nova sanitetska vozila, ali i medicinsku opremu koja nam nedostaje – istakao je Vasiljević.\nPrema njegovim riječima, potrebno je olakšati pristup pacijentima Službi porodične medicine, ali i smanjiti period čekanja, za neke, kako je naveo, banalne stvari kao što je izdavanje uputnica i recepata za lijekove, pošto pacijenti sada imaju veliki problem sa zakazivanjima.\n– Taj problem bi najefikasnije bio riješen zapošljavanjem dodatnog medicinskog osoblja, ali mi smo, nažalost, ograničeni budžetom koji nam dodijeljuje Fond zdravstvenog osiguranja Repubike Srpske. Moramo procijeniti kakvo je finansijsko stanje Doma zdravlja, pa ukoliko nam finansije budu omogućavale ušli bi u proces zapošljavanja dodatnog kadra, čime bi pojačali i hitnu pomoć i porodičnu medicinu – pojasnio je Vasiljević.\nOn je naglasio i da se ekonomičnijom potrošnjom meterijalnih sredstava dodatno može popraviti finansijska stabilnost Doma zdravlja, što bi na kraju rezultiralo većim uštedama i viškom novca koji bi mogao biti usmjeren za nabavku nove dijagnostičke opreme.\nVasiljević je funkciju vršioca dužnosti direktora Doma zdravlja Istočno Sarajevo preuzeo od Tijane Gavrić Mićić


Obuke za buduće poljoprivrednike u Nišavskom okrugu - Edukaplus\nObuke za buduće poljoprivrednike u Nišavskom okrugu\nKako pokrenuti organsku proizvodnju, imati održivo poljoprivredno domaćinstvo, brendirati proizvode i plasirati ih na tržište, neke su od veština koje mladi iz Nišavskog okruga mogu steći na obukama ukoliko se prijave na konkurs „Proaktiva“.\nNamera niške organizacije civilnog društva „Proaktiv“ jeste da se mladi edukuju kako da upravljaju gazdinstvom i vode sopstveni biznis i tako motivišu da ostanu na selu, a poseban akcent biće na oblasti organske proizvodnje.\n– Mladi koji žive na selu često misle da je to minus, a zapravo je život na selu plus jer imate prednost u tome što posedujete zemlju koja može da se obrađuje i od koje možete da zaradite – objašnjavaju u „Proaktivu“.\nPravo da se prijave za obuke koje su deo programa „Proaktivni mladi u ruralnim sredinama“ imaju mladi, starosti od 15 do 30 godina, koji imaju poljoprivredno zemljište u njihovom ili vlasništvu njihove porodice. Sve obuke, kako teorijske, tako i praktične, besplatne su za učesnike.\nRok za prijavu je 15. oktobar, a komisija će odabrati 20 učesnika. Zainteresovani detalje konkursa i prijavni formular mogu pronaći na sajtu „Proaktiva“.\nKako napominju u „Proaktivu“, ukoliko mladi pokažu interesovanje za ove obuke, postoji mogućnost da im se kroz projekat pomogne da brendiraju organske proizvode i plasiraju ih na tržište.\n– Želimo da pomognemo mladima da „stanu na svoje noge“ i da iskoriste potencijal koji imaju. Ukoliko bude moguće, pomoći ćemo im tako što ćemo im zakupiti tezge na pijaci i pomoći brendiranju – kažu u „Proaktivu“.


U Novom Pazaru ogorčeni na drastičnu kaznu » pressing.ba\nNovi Pazar se oglasio saopštenjem za javnost, nakon što je FS Srbije kaznio ovaj klub sa 10 miliona dinara (oko 20.000 KM) i uslovno oduzimanje šest bodova.\n06.05.2022 u 18:29\n- Upravni odbor Fudbalskog kluba Novi Pazar najoštrije protestuje protiv odluka disciplinske komisije, ali i čelnih ljudi iz FSS koji stoje iza ovih nečasnih radnji. Naime, neobjašnjivo je da mi o drakonskoj kazni za Fudbalski klub Novi Pazar saznajemo iz medija, a da nikakvu zvaničnu odluku o tome nismo dobili. Apsolutno nikakva istraga nije sprovedena, niti su igrači našeg kluba uopšte kontaktirani, kao ni bilo ko iz uprave.\nObavešteni smo samo od “prijatelja” iz Fudbalskog saveza Srbije da smo “dobro prošli i da tako mora da bude”. Evidentno je da nam je uskraćeno pravo na odbranu i na iznošenje naših argumenata, jer mi u formalno pravnom smislu nemamo kome da se žalimo, jer još nemamo formalno odluku o kojoj bruji cela fudbalska javnost.\nZato je pošteno reći da ovde postoje samo dva cilja: 1. Da se FK Novi Pazar po svaku cenu izbaci iz Super lige 2. Da se naš bivši predsednik kluba gospodin Rasim LJajić spreči u kandidaturi za predsednika Fudbalskog saveza Srbije na predstojećim izborima.\nNiko nema veći interes da se ustanovi prava istina i istraži kompletan slučaj od Fudbalskog kluba Novi Pazar, koji ni kriv ni dužan plaća cenu nečijih ambicija. Fk Novi Pazar će iskoristiti sva pravna sredtsva u zemlji i inostranstvu da se otkriju i sankcionišu nalagodavci ove sramne akcije i time zaštitimo čast i ugled kluba koji gaji tradiciju 94 godine postojanja. Umesto što pojedinci iz FSS “jure veštice”, morali bi da se pozabave ko organizuje sastanke svih klubova koji su u zoni ispadanja sem Novog Pazara i to sa jednim jedinim ciljem, kako da se pronađe matematička formula da naš klub ispadne iz lige.\nOvo je samo početak naše dugoročne borbe, za koju znamo da je ne možemo dobiti, jer je jasno da smo sami protiv svih, ali ćemo isterati na čistac sve “miševe” koji se iza ovoga kriju.


Engleski jezik - Brajton - Smeštaj :: Emanera - Škole jezika u inostranstvu\nU Brajtonu ćete moći da odaberete jednu od nekoliko mogućnosti smeštaja. Sa namerom da vam pružimo učenje jezika u kojem ćete uživati i koje ćete pamtiti, nastojimo da vam obezbedimo i udoban i komforan smeštaj. Želimo da se u Brajtonu osećate kao kod kuće!\nSvi tipovi smeštaja daju vam mogućnost da komunicirate na engleskom sa svojim okruženjem. Možete birati između apartmana, smeštaja u porodici ili vaš izbor može biti rezidencija naše škole.\nSmeštaj u apartmanima je najbolji izbor za komunikativne, otvorene osobe koje lako sklapaju prijateljstva.\nU apartmanima na raspolaganju imate jednokrevetnu ili dvokrevetnu sobu u čijoj privatnosti se možete opustiti, dok zajedničke prostorije delite sa svojim cimerima. Kuhinja i dvevni boravak se mesta gde se možete družiti i komunicirati na engleskom jeziku. Neki apartmani su locirani u rezidenciji škole, dok se neki nalaze u drugim delovima grada.\nNudimo vam i smeštaj u pažljivo odabranim porodicama u Brajtonu u kojima možete boraviti za vreme kursa engleskog jezika. Ova vrsta smeštaja daje vam šansu da još više primenjujete znanja naučena na kursu jezika u razgovoru sa lokalnim stanovništvom, kao i da iskusite brajtonski način života, tradiciju i navike. Boravak u porodici činiće vas na kratko delom brajtonske kulture i životnog stila.\nJedan broj naših porodica nalazi se veoma blizu škole, dok su druge u ostalim delovima grada do kojih se lako dolazi gradskim prevozom.\nSmeštaj u porodici podrazumeva jednokrevetne i dvokrevetne sobe, kao i polu-pansion koji je uključen u cenu.\nRezidencija, koja je locirana u prelepoj građevini iz perioda vladavine kralja Edvarda, nalazi se na šetalištu na plaži, nauprot čuvenog West Pier-a. Zahvaljujući tome što se nalazi u centru, sva važna mesta u Brajtonu se mogu obići peške, sve je blizu: plaža, Preston ulica sa brojnim kafićima, restoranima i barovima, popularni šoping centar Čerčilov trg. Uz sve to, sama rezidencija poseduje restoran i pab. U više od 40 soba, rezidencija nudi smeštaj za svačiji ukus. Možete birati između dve kategorije soba: CLUB 1 i CLUB 2. Obe vrste smeštaja su komforne, s tom razlikom što sobe CLUB 2 imaju pogled na more.


Protest na ulicama Beograda, 13. septembar\nJavnost u Srbiji zatečena je još jednim slučajem prebijanja stranih državljana u njenog prestonici - Beogradu. Nemački državljanin i učesnik dvodnevne LGBT konferencije u Beogradu, brutalno je pretučen u samom centru grada, a posle operacije u Urgentnom centru oseća se bolje. LGBT forum je prekinut, a njegovi učesnici, kojima se pridružio i nemački ambasador Hajnc Vilehlm, su održali u subotu protestni marš centrom Beograda.\nTri osobe koje su prisustvovale tuči u kojoj je povređen nemački državljanin u subotu uveče su privedene, saopštilo je Ministarstvo unutrašnjih poslova. Napadači su uhapšeni u dva grada u Srbiji i trenutno se nalaze u rukama policije, navodi se u saopštenju. Policija nastavlja rad na utvrđivanju svih okolnosti ovog događaja.\nInače, u subotu poslepodne u Beogradu su marširali aktivisti noseći neke transparente na kojima je pisalo i "Stop nasilju", "Stop ksenofobiji", "Vaša politika, naša krv". Kažu da su zgroženi tragičnom sudbinom jednog od gostiju Beograda.\nNemački državljanin je brutalno pretučen u strogom centru Beograda na Zelenom vencu, a osim potvrda o teškim telesnim povredama koje je zadobio, još nema nikakvih zvaničnih detalja o napadu. On je u subotu rano ujutru primljen u Urgentni centar sa teškim povredama glave i tela, izjavio je medijima direktor te ustanove Dušan Jovanović.\nNemačkog učesnika LGBT konferencije u Beogradu, prema nezvaničnim informacijama, napale su tri osobe uz povike da ne žele strance u Beogradu. Ambasador Nemačke u Beogradu Hajnc Vilhelm rekao je da ga je šokirao napad na njegovog mladog sunarodnika. Vihlehlm ga je obišao posle operacije i preneo medijima da se mladić oseća znatno bolje.\nUkoliko se ispostavi da su okolnosti pod kojima se dogodio tačne - to će čitavom slučaju dati jako lošu dimenziju.\n"Ne znamo tačnu pozadinu ovog dela, ne znamo da li mu je prethodila svađa. Ne znamo zašto je počinilac uradio to što je uradio. Ako je tačno, pritom moram da naglasim da to još nije dokazano, da je počinilac izjavio da ne želi strance ovde - to onda dobija još jednu dimenziju ksenofobije. I mora da se posmatra u drugačijem svetlu. Imam poverenja u Vladu Srbije i policiju, da će učiniti sve na rasvetljavanju ovog slučaja i da se počinilac uhvati", istakao je Vilhelm.\nČitav ovaj događaj podsetio je na tragičnu sudbinu francuskog državljanina Brisa Tatona koji je prilikom gostovanja kluba za koga je navijao 2009. brutalno pretučen na Obilićevom vencu u centru Beograda i preminuo nekoliko dana kasnije. Tada su nadležni najavili hitru akciju i drakonske kazne za odgovorne, da bi one kasnije bile drastično smanjene, dok su Tatonovi roditelji njihovom revizijom iznova preživljavali tragediju svog sina.\nDržava i u slučaju prebijenog nemačkog državljanina obećava da odgovorni neće proći nekažnjeno. Ministar unutrašnjih poslova Nebojša Stefanović u saopštenju je poručio da je naređena je istraga kako bi počinioci što pre bili pronađeni, a pored beogradske u istragu je uključena i Uprava kriminalističke policije.\n"U našu zemlju i u naš Beograd dobrodošli su svi stranci i ljudi koji donose dobru volju, pozitivnu energiju i svoj novac. Nećemo dozvoliti da se ovakve stvari događaju nekažnjeno i, kao i što smo i do sada uhapsili počinioce najtežih krivičnih dela, isto tako ćemo uhapsiti i napadače na nemačkog državljanina", naveo je Stefanović.\nOvaj napad dogodio se svega desetak dana uoči početka Nedelje ponosa koja bi trebala da se okonča šetnjom od zgrade Vlade do platoa kod Skupštine grada Beograda, mesta gde je u subotu održan protest zbog prebijanja mladog Nemca.\nPovorke ponosa u Beogradu su poslednjih godina zabranjivane četiri puta zaredom, što su nadležni pravdali visokim bezbednosnim rizicima, zbog pretnji nasilnika i huligana, koji za to ili nikad nisu odgovarali ili su odslužili blage kazne. Poverenica za zaštitu ravnopravnosti Nevena Petrušić upozorava da napad na nemačkog državljanina doprinosi stvaranju atmosfere straha.\n"Skandalozno je da je čovek koji je u Srbiju došao kako bi na konferenciji o LGBT pravima učestvovao u promovisanju ideja tolerancije, poštovanja različitosti i nenasilja, doživeo da bude tako brutalno pretučen da se lekari sada bore za njegov život". Nedopustivo je da se dve nedelje uoči zakazane Parade ponosa, kao i prethodnih godina, iznova počne sa stvaranjem atmosfere straha u kojoj vladaju pretnje i nasilje. Ničija bezbednost ne sme biti ugrožena i država je dužna da zaštiti osnovna ljudska prava i slobode", zaključila je Nevena Petrušić.


25. novembar – 2.000 medicinara godišnje odlazi u inistranstvo – Srbija | MedicalCG Online\nPrema podacima srpske medicinske dijaspore, prije tri godine u svijetu je radilo oko 10.000 ljekara srpskog porijekla, ali je od tada iz državnog zdravstva otišlo više od 6.000 ljudi, što predstavlja oko pet odsto ukupnog broja zaposlenih u ovom sektoru, podaci su Fiskalnog savjeta Srbije. Njihovo istraživanje pokazuje da su plate u zdravstvu u Srbiji niže nego u uporedivim zemljama, što, kako navode, djeluje destimulativno na zaposlene u ovom sektoru, gdje prosječna primanja iznose oko 55.000 dinara. S tim se slažu i predstavnici ljekarske struke, koji potvrđuju da godišnje u inostranstvo ode više od 1.000 medicinskih sestara i 900 ljekara, i to zbog boljih uslova rada i zarade. – Procjene su da godišnje između 800 i 900 ljekara traži od Ljekarske komore pismo o dobroj praksi, što je neophodna preporuka da bi mogli da se zaposle u inostranstvu. Međutim, zabrinjavajuć je odliv medicinskih sestara, koji je od septembra naročito ubrzan, pa ih tako sada na nedjeljnom nivou ode i do 40, dok ih je ranije odlazilo od šest do 10. Sestre mahom odlaze u Njemačku, kojoj nedostaje i do 30.000 medicinskih sestara i njegovateljica – ističe za dr Živorad Mrkić, predsednik Novog sindikata zdravstva.\nOn upozorava da ni ljekarska komora ni komora medicinskih sestara nemaju tačne podatke o medicinskoj migraciji, zbog čega je sindikat tražio od resornog ministarstva informaciju o tome na koji način se bori protiv ovog alarmantnog problema.


Crvena Zvezda, lider na tabeli odbojkaške Superlige, stiže u naš grad – GM Press\nCrvena Zvezda, lider na tabeli odbojkaške Superlige, stiže u naš grad\nRedakcija 23 novembra, 2021\t0 Komentara\n25. novembra, u gradu na Ibru naši odbojkaši su pretrpeli još jedan poraz posle sjajno odigranog meča. Ovaj put, nešto koncentrisaniji i sretniji u odlučujućim poenima od Milanovčana bili su odbojkaši Ribnice iz Kraljeva. Konačan rezultat je bio 3:2 za domaćina (po setovima 25:22, 27:29, 20:25, 25:19 i 16:14). Posle 5 uzastopnih mečeva odigranih u 5 setova, iako nisu imali sreće u većini susreta u krajnjem ishodu, ekipa Takova je pokazala da ravnopravno može da se bori sa svim ekipama u Super Ligi.\nMora se napomenuti da su odigrali još jedan izuzetan meč protiv favorizovanog protivnika, da su igrači pokazali karakter i da se ne predaju bez obzira reputaciju protivnika sa druge strane mreže. Pokazali su da ovaj tim može ostvariti vrhunske rezultate i da im je zaista mesto u elitnom rangu takmičenja Odbojkaškog saveza Srbije.\nPoenterski su se istakli kapiten Gavrilović sa 28 poena a sledi ga primač Barkov sa 13. Ekipa Takova je ponovo blokerski bila uspešna zabeleživši 11 blokova, a srednji bloker Ćorić se nalazi na drugom mestu po broju realizovanih blokova u superligi Srbije.\nU sledećem, IX kolu, ekipa OK Takova dočekuje višestrukog šampiona države, osvajača Kupa i prvoplasiranog sa tabele – ekipu Crvene Zvezde iz Beograda. Utakmica protiv superligaškog lidera će se odigrati na domaćem terenu, u sportskoj hali Breza, u subotu 27. novembra sa početkom u 19.00 časova. Cena ulaznice će biti 300 dinara, za decu do 14 godina ulaz će biti besplatan.\nOK Takovo/GM PRESS\nTags: crvena zvezda, hala breza, odbojka, ok takovo, Ribnica Kraljevo, utakmica\nOK "Takovo Zvezda Helios" iz kola u kolo niže pobede\nPočelo prijavljivanje pekara za brašno od 33 dinara iz rezervi


Vi ste ovdje:Home»Extra»Otvoren konkurs za m:stipendiste sedme generacije\nSedmu godinu zaredom, m:tel će dodijeliti 25 stipendija najboljim studentima elektrotehničkih fakulteta u Banjaluci, Istočnom Sarajevu i Sarajevu, kao i Fakulteta elektrotehnike u Tuzli, Fakulteta strojarstva i računarstva u Mostaru, te Fakulteta informacijskih tehnologija u Mostaru. Konkurs se odnosi na studente završne godine i apsolvente prvog ciklusa studija navedenih fakulteta, a koji imaju prosjek ocjena od i iznad 8, te koji nisu obnovili nijednu godinu studija tokom studiranja.\nPored ovih, opštih uslova, pri izboru budućih stipendista m:tel vrednuje i angažman studenata u humanitarnim akcijama, odnosno društveno odgovornim projektima, te boduje i osvojene nagrade u oblastima koje nisu predmet studija, kao što su kultura, umjetnost i sport, što predstavlja jednu od dodatnih kategorija koje mogu imati uticaj na konačnu listu najboljih studenata. Takođe, dodatne bodove studenti mogu osvojiti i ukoliko su učestvovali u međunarodnim stručnim i naučnim takmičenjima, te ukoliko posjeduju međunarodno priznate sertifikate iz oblasti koja je predmet studiranja. Upravo ovakvim pristupom izboru stipendista, m:tel želi da promoviše i podstakne mlade ljude da njeguju prave vrijednosti, te da pored znanja koje stiču na fakultetu, ne zaborave i taj važni segment ličnosti koju kroz školovanje grade, a koju će ponijeti sa sobom i u buduću poslovnu karijeru.\nIzabrani stipendisti će dobijati mjesečni iznos stipendije od 300 KM do kraja prvog ciklusa studija, ali imati i šansu da borave na stručnoj praksi u m:tel-u, u trajanju od mjesec dana. Praksa u kompaniji koja posjeduje najsavremenije tehnologije iz oblasti od interesa za studente ove oblasti, kao i pomoć stručnog lica koje će imati ulogu mentora studentu u toku obavljanja prakse, predstavlja još jednu mogućnost koja je od neprocjenjivog značaja za budući profesionalni razvoj ovih mladih ljudi.\nStudenti koji ispunjavaju uslove, svoju prijavu na konkurs mogu poslati do 30. novembra 2016. godine na adresu kompanije m:tel, a sve informacije o stipendiranju studenata mogu se pronaći na m:tel stranici.